|  |  |
| --- | --- |
|  | Anexă  la Hotărârea Curții de Conturi  nr. 73 din 20 decembrie 2021 |

****

**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr.69, tel. (+373 22) 26 60 02,  fax: (+373 22) 26 61 00, web: [www.ccrm.md](http://www.ccrm.md), e-mail: [ccrm@ccrm.md](mailto:ccrm@ccrm.md) |

**RAPORTUL**

**auditului conformității administrării și gestionării corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora**

**CUPRINS:**

[LISTA ACRONIMELOR 4](#_Toc91774287)

[GLOSAR 5](#_Toc91774288)

[I. SINTEZĂ 7](#_Toc91774289)

[II. PREZENTARE GENERALĂ 8](#_Toc91774290)

[2.1. Responsabilitățile părților implicate 9](#_Toc91774291)

[III. SFERA ȘI ABORDAREA AUDITULUI 13](#_Toc91774292)

[3.1. Mandatul legal și scopul auditului 13](#_Toc91774293)

[3.2. Abordarea auditului 13](#_Toc91774294)

[3.3. Responsabilitatea auditorului 14](#_Toc91774295)

[IV. CONSTATĂRI 15](#_Toc91774296)

[4.1. Asigurarea că înregistrarea și evidența corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora sunt conforme normelor regulamentare 15](#_Toc91774297)

[4.1.1. Date divergente privind numărul de lacuri de acumulare/iazuri din Republica Moldova 15](#_Toc91774298)

[4.1.2. Neutilizarea în măsură deplină a datelor SIA „Cadastrul de stat al apelor” 16](#_Toc91774299)

[4.1.3. Pe parcursul mai multor ani nu au fost întreprinse măsuri pentru înregistrarea drepturilor patrimoniale asupra terenurilor fondului apelor 17](#_Toc91774300)

[4.1.4. Unor terenuri din fondul apelor a fost atribuit alt mod de utilizare decât cel al fondului apelor 18](#_Toc91774301)

[4.1.5. În anii precedenți au avut loc privatizări de terenuri ale fondului apelor ca urmare a deciziilor emise de instanțele de drept 20](#_Toc91774302)

[4.2. Corectitudinea organizării și desfășurării procedurii de dare în arendă a corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, în raport cu actele normative în vigoare 21](#_Toc91774303)

[4.2.1. Unele obiective acvatice au fost date în arendă cu nerespectarea cadrului normativ în domeniu 22](#_Toc91774304)

[4.2.2. Neînregistrarea contractelor de arendă a terenului fondului apelor în Registrul bunurilor imobile 22](#_Toc91774305)

[4.2.3. Darea în arendă în lipsa organizării și desfășurării licitației, cu nerespectarea procedurilor legale 23](#_Toc91774306)

[4.2.4. Darea în locațiune a construcțiilor hidrotehnice s-a efectuat cu nerespectarea prevederilor cadrului normativ 24](#_Toc91774307)

[4.2.5. Ambiguitatea cadrului regulator nu a permis calcularea plății pentru arendă pentru toate obiectivele acvatice ca complex unic, astfel neasigurând încasarea corespunzătoare la buget a veniturilor pasibile pentru încasare de la utilizarea proprietății publice de către terți 26](#_Toc91774308)

[4.2.6. Se aplică reguli nereglementate de cadrul normativ - transmiterea dreptului de arendă către terți, schimbarea de către arendaș a fondatorului 27](#_Toc91774309)

[4.3. Conformitatea întreținerii și exploatării corpurilor de apă de suprafață, prin asigurarea utilizării acestora potrivit actelor permisive din domeniul apelor 28](#_Toc91774310)

[4.3.1. Neasigurarea întreținerii adecvate a lacurilor de acumulare/iazurilor, din cauza carențelor actelor normative 28](#_Toc91774311)

[4.3.2. Lacurile de acumulare/iazurile au fost exploatate neconform, în lipsa actelor permisive, din cauza neîndeplinirii pe deplin, din partea AAM, IPM, APL, a măsurilor de mobilizare, monitorizare a deținătorilor 29](#_Toc91774312)

[V. CONCLUZIE GENERALĂ 31](#_Toc91774313)

[VI. RECOMANDĂRI 33](#_Toc91774314)

[VII. SEMNĂTURILE ECHIPEI DE AUDIT 34](#_Toc91774315)

[VIII. ANEXE 35](#_Toc91774316)

[Anexa nr. 1 35](#_Toc91774317)

[Anexa nr. 2 36](#_Toc91774318)

[Anexa nr. 3 37](#_Toc91774319)

[Anexa nr. 4 38](#_Toc91774320)

[Anexa nr. 5 39](#_Toc91774321)

[Anexa nr. 6 40](#_Toc91774322)

[Anexa nr. 7 42](#_Toc91774323)

[Anexa nr. 8 43](#_Toc91774324)

[Anexa nr. 9 44](#_Toc91774325)

[Anexa nr. 10 45](#_Toc91774326)

[Anexa nr. 11 46](#_Toc91774327)

[Anexa nr. 12 48](#_Toc91774328)

# LISTA ACRONIMELOR

|  |  |
| --- | --- |
| **Abrevierea** | **Termenul abreviat** |
| RM | Republica Moldova |
| MM | Ministerul Mediului |
| APP | Agenția Proprietății Publice |
| AAM | Agenția „Apele Moldovei” |
| ARFC | Agenția Relații Funciare și Cadastru |
| ASP | Agenția Servicii Publice |
| AM | Agenția de Mediu |
| IPM | Inspectoratul pentru Protecția Mediului |
| IP UIPM | Instituția Publică „Unitatea de Implementare a Proiectului în domeniul Mediului” |
| APC | Administrația publică central |
| APL | Administrația publică locală |
| AEDC | Agenția Elvețiană pentru Dezvoltare și Cooperare |
| AAD | Agenția Austriacă de Dezvoltare |
| SA | Societatea pe Acțiuni |
| SIA | Sistemul informațional automatizat |
| SRL | Societatea cu Răspundere Limitată |
| UAT | Unitatea administrativ-teritorială |
| ÎS | Întreprinderea de Stat |
| ha | hectare |

# GLOSAR

**Corp de apă de suprafață** – parte distinctă și semnificativă a unei ape de suprafață, cum ar fi: lac, lac de acumulare, iaz, curs de apă – râu sau canal, segment al unui curs de apă – râu sau canal, ape tranzitorii;

**Iaz**– corp de apă artificial, format prin stăvilirea apei cu baraj sau prin abaterea unui curs de apă, destinat pisciculturii, irigației etc., cu volum de apă la nivelul normal de retenție de până la un milion m3;

**Lac de acumulare**– corp de apă artificial, care constituie o rezervă de apă, cu o posibilă utilizare în diferite scopuri, cu un volum de apă, la nivel normal de retenție, de peste un milion m3;

**Teren al fondului apelor** – teren aflat sub ape, albiile cursurilor de apă, cuvetele lacurilor, iazurilor, rezervoarelor de apă, mlaștini, terenuri pe care sunt amplasate construcții hidrotehnice și alte structuri ale serviciului apelor, terenuri repartizate pentru fâșiile de deviere (de pe maluri) a râurilor, a bazinelor de apă, a canalelor magistrale și a colectoarelor, precum și terenuri folosite pentru construcția și exploatarea instalațiilor ce asigură satisfacerea necesităților de apă potabilă, de apă tehnică, de apă curativă, altor necesități de interes public;

**Plan geometric –** document tehnic, întocmit în urma măsurărilor la fața locului, în care se indică hotarele terenului și construcțiile capitale amplasate pe acesta;

**Număr cadastral –** număr individual al bunului imobil, irepetabil pe teritoriul țării. Se atribuie conform procedurii stabilite de legislație și se păstrează pe toată perioada de existență a bunului imobil în calitate de obiect de drept unic;

**Dosar cadastral –** colecție sistematizată de documente ce confirmă drepturile, de scheme, planuri, schițe și de alte documente referitoare la fiecare bun imobil;

**Construcțiile hidrotehnice** se clasifică în: baraje; sonde arteziene; depozite de reziduuri lichide provenite din industrie și agricultură;

**Autorizație de mediu pentru folosința specială a apei** – document eliberat de instituția subordonată organului central al administrației publice în domeniul mediului, al cărei titular are dreptul la folosința specială a apei în anumite condiții.

**Notă:** Glosarul de termeni prezentat are un rol informativ și nu produce efecte juridice.

Prezentul Raport de audit este destinat:

**Parlamentului și Guvernului Republicii Moldova -** pentru informare, luare de atitudine, dar și pentru o posibilă utilizare a informațiilor la adoptarea deciziilor/lansarea inițiativelor aferente promovării politicilor statului în domeniul administrării și gestionării resurselor naturale;

**Ministerului Mediului**, ca organ central de specialitate al administrației publice, responsabil de domeniu – pentru informare, precum și pentru o posibilă utilizare a informațiilor la promovarea politicii guvernamentale în domeniul administrării și gestionării lacurilor de acumulare/iazurilor;

**Agenției ,,Apele Moldovei**”, ca autoritate administrativă de gestionare a apelor și a terenurilor fondului apelor – pentru o posibilă utilizare a informațiilor la realizarea activităților și pentru conformarea la prevederile legale;

**Agenției Proprietății Publice**,ca autoritate administrativă centrală din subordinea Guvernului, care realizează politica statului în domeniul administrării terenurilor și bunurilor proprietate publică a statului, precum și delimitarea, consolidarea și evidența proprietății publice – pentru o posibilă utilizare a informațiilor la realizarea politicii guvernamentale în domeniul terenului fondului apelor;

**societății civile, altor părți interesate.**

# SINTEZĂ

Misiunea de audit asupra conformității administrării și gestionării corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora a fost realizată conform Legii privind organizarea și funcționarea Curții de Conturi a Republicii Moldova[[1]](#footnote-1) și Programului activității de audit a Curții de Conturi pe anul 2021[[2]](#footnote-2). Auditul și-a propus să evalueze aspectele ce țin de transparența și conformitatea activităților realizate prin prisma responsabilităților îndeplinite de către MM, AAM, APP, AM, IPM, APL și alte instituții implicate în administrarea și gestionarea terenurilor fondului apelor aferente lacurilor de acumulare/iazurilor, proprietate publică a statului.

Categoria de ape de suprafață include corpuri de apă naturale și artificiale, unele dintre care sunt lacurile de acumulare și iazurile, destinate pisciculturii, irigării și altor scopuri de producere, acestea făcând parte din proprietatea statului din domeniul public, amplasate pe 88,6 mii ha[[3]](#footnote-3) de teren al fondului apelor, și jucând un rol important la asigurarea integrității patrimoniului statului și administrarea/gestionarea conformă a bazinelor acvatice.

Raportul de audit furnizează destinatarilor informații privind conformitatea administrării și gestionării corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, precum și neconcordanțele, lacunele cadrului normativ aplicabil domeniului resurselor naturale.

Înregistrarea, arenda terenului fondului apelor, precum și întreținerea, exploatarea lacurilor de acumulare/iazurilor s-au realizat în conformitate cu cadrul normativ privind administrarea și deetatizarea proprietății publice, prețul normativ și modul de vânzare-cumpărare a pământului, cu legislația funciară, Codul civil al RM [[4]](#footnote-4). Condițiile și modul de arendă a terenului fondului apelor au fost stabilite prin Regulamentul cu privire la valorificarea terenurilor proprietate publică a statului[[5]](#footnote-5), iar exploatarea bazinelor acvatice se reglementează prin Regulamentul-tip de exploatare a lacurilor de acumulare/iazurilor[[6]](#footnote-6), aprobat de către Guvernul RM în anul 2016.

Auditul, în urma evaluării *procesului de înregistrare și evidență a terenurilor din fondul apelor*, a atestat unele neconformități, exprimate prin:

* *neasigurarea utilizării în măsură deplină a datelor Sistemului informational automatizat „Cadastrul de stat al apelor”, din cauza neînregistrării pe deplin a informației necesare de către AAM, care ar permite monitorizarea stării și a folosinței resurselor de apă (pct.4.1.2);*
* *neînregistrarea dreptului patrimonial asupra a 17 loturi de teren ale fondului apelor, cu suprafața totală de 44,99 ha, din cauza neîntreprinderii, de către factorii de decizie, gestionari ai acestor terenuri, pe parcursul mai multor ani, a măsurilor de rigoare ce se impun de cadrul regulator relevant (pct.4.1.3);*
* *neconformitatea atribuirii modului de folosință a terenului proprietatea statului din domeniul public cu suprafața de 84,89 ha, din cauza deciziilor interpretabile privind realizarea previziunilor aferente reglementării domeniului resurselor , ceea ce poate afecta integritatea proprietății statului, prin posibila înstrăinare necontrolată a acestuia, fapt care poate genera litigii și riscuri de înstrăinare ilegală (pct.4.1.4).*

Activitățile de audit realizate au relevat că și *arendarea corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora* a fost efectuată cu unele nereguli, și anume:

* *neconformitatea ținerii Registrului contractelor de arendă de către autoritățile publice locale și întreprinderile de stat, din lipsa unor proceduri exhaustive care ar responsabiliza persoanele cu atribuții în acest sens (pct.4.2.1);*
* *iregularitatea dării în arendă a lacurilor de acumulare/iazurilor, prin atribuirea contractului de arendă fără organizarea și desfășurarea licitației, precum și prin contractarea arendei pe un termen depășit față de termenul-limită de 30 de ani (pct.4.2.2);*
* *neconformitatea locațiunii construcțiilor hidrotehnice aferente lacului Costești-Stînca, urmare a nerespectării cadrului normativ de către APP (pct.4.2.3);*
* *neasigurarea conformității utilizării patrimoniului statului din domeniul public, prin neîndeplinirea de către APC și APL a procedurii de dare în arendă a terenurilor fondului apelor, pentru care ar putea fi colectate venituri suplimentare în sumă de 4,1 mil.lei, cauza fiind cadrul regulator ambiguu (pct.4.2.4);*
* *neasigurarea reîncheierii contractelor de arendă cu APP, datorită iresponsabilității conducătorilor întreprinderilor de stat, autorităților publice locale, precum și neconformării benevole a deținătorilor/arendașilor, ceea ce contravine prevederilor actelor normative (pct.4.2.6).*

*Întreținerea și exploatarea lacurilor de acumulare/iazurilor, la fel,* s-au realizat cu unele deficiențe, și anume:

* *neconformitatea exploatării lacurilor de acumulare/iazurilor, cauzată de măsurile insuficiente întreprinse de către AAM, IPM, APL, din lipsa autorizației de mediu pentru folosirea specială a apei, precum și a regulamentelor de exploatare a bazinelor acvatice, care ar dispune expres normele tehnice ale lacurilor/iazurilor (pct.4.3.1);*
* *neasigurarea monitorizării și transparenței valorificării subvențiilor bugetare destinate întreținerii barajelor aferente bazinelor acvatice, din motivul neelaborării reglementărilor în acest sens de către Agenția „Apele Moldovei”, precum și de către Agenția Proprietății Publice (pct.4.3.2).*

Cele menționate sunt susținute de constatările expuse detaliat în fiecare subcapitol al prezentului Raport de audit. Concomitent, auditul, în vederea remedierii problemelor constatate, a înaintat recomandările de rigoare, menite să consolideze reglementările privind înregistrarea, arenda, întreținerea și exploatarea lacurilor de acumulare/iazurilor de către MM, AAM, APP și APL, prin elaborarea și implementarea procedurilor de control suplimentare, care ar asigura conformitatea și transparența procesului decizional. Recomandările înaintate vor contribui la îmbunătățirea procedurilor aplicabile în domeniul gestionării resurselor naturale, prin utilizarea conformă a terenului fondului apelor, proprietatea statului din domeniul public.

# PREZENTARE GENERALĂ

Obiectivele politicilor domeniului apelor din RM tind a fi susținute prin armonizarea legislativă cu „Directiva Cadru de Apă”[[7]](#footnote-7), care stabilește un cadru comun pentru managementul durabil și integrat al tuturor corpurilor de apă. Aceasta prevede că apa nu este un bun comercial oarecare, ci un patrimoniu care trebuie protejat și tratat ca atare.

Unul dintre elementele-cheie privind gestionarea corpurilor de apă de suprafață este „nedeteriorarea stării”acestora, fapt ce indică necesitatea atragerii unei atenții sporite asupra măsurilor de fortificare a capacităților de reglementare normativă și management adecvat, definite prin responsabilizarea actorilor implicați pentru administrarea corpurilor de apă, în scopul protejării și menținerii proprietății statului.

Potrivit Legii apelor[[8]](#footnote-8), corpul de apă de suprafață reprezintă partea distinctă și semnificativă a unei ape de suprafață, cum ar fi: lac, lac de acumulare, iaz, curs de apă – râu sau canal, segment al unui curs de apă – râu sau canal, ape tranzitorii.

Lacul de acumulare, iazul și heleşteul se consideră corpuri de apă indivizibile, constituite din următoarele bunuri: terenul pe care este situat corpul de apă, fâșia riverană de protecție a apelor și construcțiile hidrotehnice[[9]](#footnote-9).

## 2.1. Responsabilitățile părților implicate

De administrarea și gestionarea corpurilor de apă de suprafață sunt responsabile diferite părți, atât din domeniul public, cât și din cel privat, la nivel central și local. Astfel, conform prevederilor legale[[10]](#footnote-10), ***Guvernul*** coordonează activitatea tuturor autorităților publice cu atribuții în domeniul apelor, precum și aprobă cadrul normativ în acest sens.

***Ministerul Mediului*** este responsabil și asigură implementarea politicii de stat în domeniul gestionării resurselor de apă și elaborează politicile, actele normative, planurile care trebuie aprobate de Guvern, precum și modificările necesare pentru aducerea legislației în conformitate cu cerințele europene. De asemenea, efectuează monitorizarea stării și a folosinței resurselor de apă, ține Cadastrul de stat al apelor, prin intermediul AAM.

***Agenția „Apele Moldovei”,*** în calitate de autoritate administrativă de gestionare a apelor și a terenurilor fondului apelor, subordonată MM, participă la elaborarea și la implementarea de politici, de programe, de planuri și de măsuri vizând gestionarea apelor.

Totodată, în corespundere cu Regulamentul privind organizarea și funcționarea AAM[[11]](#footnote-11) , aprobat de către organul executiv, aceasta exercită următoarele atribuții principale, și anume:

1) gestionează terenurile fondului apelor, corpurile de apă de suprafață și construcțiile hidrotehnice, proprietate publică a statului; 2) întreține corpurile de apă de suprafață, zonele și fâșiile de protecție a apelor, inclusiv consolidează malurile râurilor, asigură capacități de evacuare a albiilor râurilor în situații excepționale, înlătură vegetația excesivă din albia minoră a râului, înlătură obiectele și deșeurile de la suprafața apei și de pe terenurile fondului apelor; 3) identifică, clasifică și delimitează corpurile de apă; 4) ține evidența statistică de stat a utilizării apelor, evidența fondului apelor, este responsabilă de elaborarea și editarea Cadastrului de stat al apelor, formează banca de date în domeniu și altele.

***Agenția Proprietății Publice*** este autoritatea administrativă centrală din subordinea Guvernului care realizează politica statului în domeniile de activitate ce-i sunt încredințate. Astfel, prin Hotărârea Guvernului nr.1271 din 26.12.2018, Guvernul RM a operat modificări și completări la Regulamentul cu privire la organizarea și funcționarea Agenției Proprietății Publice[[12]](#footnote-12), printre cele mai esențiale amendamente fiind și investirea Agenției cu atribuții în vederea administrării terenurilor și bunurilor proprietate publică a statului, precum și delimitarea, consolidarea și evidența proprietății publice. Pentru realizarea funcțiilor în cele 7 domenii[[13]](#footnote-13) de activitate ale sale, APP colaborează cu autoritățile publice centrale și locale, persoanele juridice de drept public și de drept privat, precum și cu organismele internaționale.

Reieșind din domeniile de activitate atribuite, Agenția este responsabilă de administrarea, în modul stabilit de către Guvern, a terenurilor proprietate publică a statului din domeniul public, determinate în conformitate cu Legea nr.29 din 05.04.2018 privind delimitarea proprietății publice[[14]](#footnote-14), inclusiv de darea acestora în arendă, precum și de asigurarea procesului de delimitare a proprietății publice de stat din administrarea/ gestiunea sa, inclusiv de inventarierea acesteia.

De asemenea, prin modificările operate în Regulamentul cu privire la organizarea și funcționarea Agenției Proprietății Publice, la 01.08.2018[[15]](#footnote-15) , a fost actualizată lista întreprinderilor de stat fondate de APP, în care au fost incluse ÎS Direcția bazinieră de gospodărire a apelor, ÎS Direcția Nodului Hidrotehnic Costeşti-Stînca, precum și ÎS Sistemul de Gospodărire a Apelor „Nistru-Centru”.

Potrivit cadrului normativ[[16]](#footnote-16), terenurile din fondul apelor, inclusiv terenurile de sub apele folosite în interes public, fâșiile forestiere de protecție a apelor și cele din zonele sanitare sunt bunuri nepasibile de privatizare.

În conformitate cu Codul funciar[[17]](#footnote-17), *terenuri ale fondului apelor* sunt terenurile aflate sub ape – albiile cursurilor de apă, cuvetele lacurilor, iazurilor, rezervoarelor de apă – mlaștinile, terenurile pe care sunt amplasate construcții hidrotehnice și alte amenajări ale serviciului apelor, precum și terenurile repartizate pentru fâșiile de deviere (de pe maluri) a râurilor, a bazinelor de apă, canalelor magistrale intergospodărești și a colectoarelor.

***Inspectoratul pentru Protecția Mediului***, fiind organizat să funcționeze ca autoritate administrativă[[18]](#footnote-18) în subordinea MM, este împuternicit să efectueze supravegherea și controlul de stat în domeniul protecției mediului și utilizării resurselor naturale. Inspectoratul, din cele 8 domenii[[19]](#footnote-19) de activitate ale sale, aprobate de către Guvern, își exercită atribuțiile și în domeniul protecției resurselor acvatice, prin efectuarea controlului asupra conformității utilizării resurselor de apă, respectării normelor de consum, utilizării raționale și deținerii actelor permisive în domeniul gestionării apelor, precum și prin controlul și monitorizarea respectării regimului special de gestionare a zonelor de protecție a corpurilor de apă, a construcțiilor hidrotehnice și de acumulare a resurselor de apă, în vederea neadmiterii activităților ce contravin regimului zonelor respective.

***Agenția de Mediu*** este autoritatea administrativă[[20]](#footnote-20) subordonată MM, responsabilă de implementarea politicii statului în cele 7 domenii de activitate care îi sunt încredințate, inclusiv protecția și reglementarea utilizării resurselor de apă. Agenția are atribuții privind eliberarea către persoane fizice și juridice a autorizației de mediu pentru folosința specială a apei, suspendarea, retragerea sau prelungirea valabilității acesteia.

***Autoritățile publice locale,*** alți posesori privați sunt responsabili de întreținerea și gestionarea corpurilor de apă de suprafață, a zonelor și a fâșiilor de protecție, precum și a construcțiilor hidrotehnice aflate în gestiunea lor.

*Procedura de delimitare a proprietății publice, inclusiv inventarierea acesteia*[[21]](#footnote-21)*,* țin de competența APP, iar asigurarea dreptului de proprietate este împuternicirea organului abilitat cu funcții de promovare și implementare a politicii de stat în domeniul relațiilor funciare și organizării teritoriului, și anume - Serviciul cadastral teritorial.

Auditul prezintă schematic procesul de delimitare și înregistrare a terenului fondului apelor proprietate publică a statului din domeniul public în Anexa nr.1 la prezentul Raport de audit.

*Procedura de dare în arendă a terenului fondului apelor.* Odată cu modificările efectuate de către Guvern[[22]](#footnote-22), în anul 2007, prin completarea acesteia cu o poziție nouă referitor la „Contractul-model de arendă a construcțiilor hidrotehnice ale iazului”, a fost reglementată procedura de dare în arendă a construcțiilor hidrotehnice. Contractul-model conține unele clauze prin care arendatorul a fost obligat să direcționeze mijloacele financiare acumulate din arendă, în primul rând, la reparația construcțiilor hidrotehnice și la consolidarea malurilor. Arendașul, însă, a fost obligat să permită, în locuri special amenajate, odihna populației, adăpatul animalelor, pomparea apei pentru irigare până la un nivel nu mai jos de norma de retenție. Astfel, au fost arendate doar construcții hidrotehnice (dig, baraj, deversor, ecluză etc.) pe un termen de 30 de ani. Se atestă că această modificare a fost realizată de către Guvern în pofida prerogativelor normelor stipulate în Codul apelor[[23]](#footnote-23), potrivit cărora, apele de suprafață, inclusiv terenul aflat sub ape, fâșia riverană de protecție și construcțiile hidrotehnice de regularizare, reprezintă obiectiv acvatic unic și indivizibil.

Ulterior, în anul 2010, au fost încheiate acorduri adiționale la contractele de arendă de bază, în legătură cu schimbarea gestionarului, arendatorului, care a devenit ÎS Direcția bazinieră de gospodărire a apelor[[24]](#footnote-24), rămânând valabil cuantumul plății pentru arenda construcțiilor hidrotehnice ale iazului, prevăzut la momentul încheierii contractului de arendă.

Pe parcursul anului 2019 (11.02.2019), Guvernul a aprobat Regulamentul cu privire la valorificarea terenurilor proprietate publică a statului[[25]](#footnote-25), prin care a fost reglementată metoda de transmitere în arendă a terenurilor proprietate publică a statului. Însă, potrivit prevederilor Regulamentului, au fost exceptate terenurile fondului apelor, nefiind evocată abrogarea legii aplicate[[26]](#footnote-26) la darea în arendă a lacurilor de acumulare/iazurilor.

În acest context, în unele cazuri a fost utilizată metoda de transmitere în arendă doar a construcțiilor hidrotehnice aflate în gestiunea întreprinderilor de stat ca active neutilizate[[27]](#footnote-27), cu aplicarea procedurii descrise în Regulamentul cu privire la valorificarea terenurilor proprietate publică a statului, prin evitarea atribuirii pentru arendă a terenului fondului apelor, teren pe care sunt amplasate construcțiile hidrotehnice, care reprezintă corp indivizibil.

Modificările de rigoare[[28]](#footnote-28) au fost efectuate la 01.07.2020, prin care s-a permis arenda terenurilor proprietate publică din domeniul public (terenul fondului apelor), cu aplicarea normelor regulamentare menționate. Astfel, în corespundere cu prevederile pct. 51 din normă[[29]](#footnote-29), persoanele fizice și juridice care dețin în arendă, în baza actelor juridice, terenuri proprietate de stat, valabile până la 1 martie 2019, sunt obligate să legalizeze în termen de 3 luni posesia/folosința terenurilor proprietate a statului prin reîncheierea cu APP a contractelor de arendă.

Carențele cadrului normativ nu au permis arenda distinctă și loială a corpurilor de apă de suprafață, lăsând loc de interpretări ambigue ale prevederilor legale, în special, utilizarea proprietății statului fără a aplica plata pentru arenda tuturor obiectivelor care fac parte din corpurile indivizibile, inclusiv terenul fondului apelor.

Auditul prezintă schematic procesul de dare în arendă de către APP a terenului fondului apelor proprietate publică a statului din domeniul public în Anexa nr.2 la prezentul Raport de audit. De asemenea, este prezentat schematic și procesul de dare în arendă de către APL a terenului fondului apelor proprietate publică a statului din domeniul public în Anexa nr.3 la prezentul Raport de audit.

*Procedura privind întreținerea/exploatarea lacurilor de acumulare/iazurilor.* Potrivit cadrului normativ[[30]](#footnote-30), dreptul de folosință a terenurilor fondului apelor și a apelor pentru piscicultură aparține exclusiv deținătorilor de construcții hidrotehnice ale obiectivului acvatic respectiv, aceștia fiind responsabili de întreținerea și consolidarea lor în conformitate cu legislația în vigoare.

Totodată, în conformitate cu cadrul normativ[[31]](#footnote-31), aprobat deja în anul 2011, responsabilitatea pentru întreținerea corpurilor de apă de suprafață, a zonelor și a fâșiilor de protecție, precum și a construcțiilor hidrotehnice este delegată AAM și APL.

Având în vedere prerogativele cadrului normativ[[32]](#footnote-32), deținătorii lacurilor de acumulare/iazurilor, indiferent de forma de organizare juridică, vor întreprinde acțiunile necesare pentru exploatarea lor în baza regulamentelor proprii, întocmite conform Regulamentului-tip aprobat. Limitele posibile ale captării și/sau deversării apei, precum și scopurile și condițiile de folosință specială a apei se stabilesc prin autorizarea acestora de către AM. Eliberarea autorizației de mediu pentru folosința specială a apei se efectuează în conformitate cu art. 25 al Legii apelor și cu respectarea cerințelor Legii nr. 160 din 22 iulie 2011 privind reglementarea prin autorizare a activității de întreprinzător. Procesul de eliberare a autorizației de mediu pentru folosința specială a apei se prezintă în Anexa nr.4 la prezentul Raport de audit.

De către IPM se efectuează supravegherea și controlul de stat în domeniul protecției mediului și utilizării resurselor naturale. Pentru verificarea respectării prevederilor legislației privind protecția mediului înconjurător și utilizării raționale a resurselor naturale de către întreprinzători, IPM realizează control planificat și inopinat. Controlul planificat urmează a fi efectuat potrivit planului anual al controalelor, în baza analizei și evaluării în corespundere cu criteriile de risc, iar cel inopinat este un control neinclus în plan, efectuat în scopul verificării în temeiul petiției, sesizărilor organelor de drept ș.a.. Procesul privind realizarea procedurii de control de către IPM este prezentat în Anexa nr.5 la prezentul Raport de audit.

ARFC reprezintă autoritatea administrativă centrală, din subordinea Guvernului, care realizează politica statului în domeniul relațiilor funciare, cadastrului, geodeziei, cartografiei, geoinformaticii.

ARFC organizează și efectuează lucrările de stabilire pe teren a hotarelor UAT și a hotarelor intravilanului localităților. Oficiile cadastrale teritoriale (întreprinderi de stat sau private) dispun de ingineri cadastrali, certificați la Agenție, și efectuează lucrările de formare a bunurilor imobile.

# III. SFERA ȘI ABORDAREA AUDITULUI

## 3.1. Mandatul legal și scopul auditului

Misiunea de audit asupra conformității administrării și gestionării corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora a demarat în baza Dispoziției nr. 26 din 09.07.2021 și s-a desfășurat conform prevederilor Legii privind organizarea și funcționarea Curții de Conturi a Republicii Moldova[[33]](#footnote-33).

*Scopul auditului* a constat în evaluarea conformității administrării și gestionării corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, în raport cu prevederile cadrului regulator din domeniu.

Pentru atingerea scopului propus și reieșind din riscurile identificate, au fost determinate următoarele **obiective specifice** **de audit**:

1. Asigurarea că înregistrarea și evidența corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora sunt conforme normelor regulamentare.
2. Corectitudinea organizării și desfășurării procedurii de dare în arendă a corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, în raport cu actele normative în vigoare.
3. Conformitatea întreținerii și exploatării corpurilor de apă de suprafață, prin asigurarea utilizării acestora potrivit actelor permisive din domeniul apelor.

Informațiile privind sfera și abordarea auditului, cu indicarea ariei de cuprindere, criteriile de audit care au stat la baza constatărilor și procedurilor de audit aplicate sunt prezentate în Anexa nr.6 la prezentul Raport de audit.

## 3.2. Abordarea auditului

Activitățile de audit public extern au fost realizate în conformitate cu Standardele Internaționale ale Instituțiilor Supreme de Audit (ISSAI 100, ISSAI 400, precum și ISSAI 4000)[[34]](#footnote-34).

*Abordarea de audit* s-a bazat pe evaluarea riscurilor și a presupus o evaluare sistemică a politicilor, procedurilor, regulilor interne aferente domeniului auditat. Auditul a fost orientat spre obținerea asigurării asupra faptului dacă activitățile și tranzacțiile s-au realizat în conformitate cu reglementările în vigoare. În vederea obținerii probelor necesare pentru realizarea obiectivelor în cadrul prezentului audit, abordarea acestuia a fost bazată pe testări de fond și a inclus testări de detaliu, folosind tehnici și metode pentru obținerea probelor suficiente și adecvate furnizării imaginii de detectare a neconformităților, care pot afecta semnificativ obiectivele de audit.

*Metodologia de audit* a constat din acțiuni de colectare a probelor la fața locului și la distanță[[35]](#footnote-35), în urma evaluării procedurilor și verificării documentelor aferente domeniului, contrapunerii și generării informațiilor din diferite sisteme informaționale utilizate în acest scop, precum și prin solicitarea de confirmări și realizarea de observații.

*Aria de audit* a cuprins evaluarea obiectivă privind administrarea și gestionarea corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora în conformitate cu actele legislative și de reglementare aplicabile de către MM, AAM, APP, AM, IPM, APL și unii arendași. Probele de audit au fost acumulate prin analiza și examinarea documentelor, realizarea interviurilor, precum și prin organizarea vizitelor în teritoriu.

*Drept surse ale criteriilor de audit* s-au utilizat actele legislative și normative care reglementează domeniul auditat, în special, Legea apelor nr. 272 din 23.12.2011 și Legea privind administrarea și deetatizarea proprietății publice nr.121 din 04.05.2007, precum și Regulamentele cu privire la organizarea și funcționarea lor. Cadrul normativ care reglementează domeniul de activitate este complex și conține prevederi pentru buna funcționare a acestora, urmând a fi respectat de către organele implicate în activitatea domeniului respectiv, inclusiv de arendași. Cadrul normativ privind administrarea și gestionarea corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora se prezintă în Anexa nr.7la prezentul Raport de audit*.*

Astfel, conform reglementărilor identificate în calitate de criterii, activitățile de audit au fost direcționate spre auditarea conformității și transparenței măsurilor de administrare și gestionare a corpurilor de apă de suprafață proprietate publică a statului. Auditul a obținut probe suficiente și adecvate pentru a exprima concluzii concepute să sporească gradul de încredere a utilizatorilor Raportului de audit cu privire la evaluările efectuate. Pentru realizarea obiectivelor de audit au fost colectate probe de la MM, AAM, APP, AM, IPM, APL și de la unii arendași. Probele de audit obținute sunt suficiente și adecvate pentru susținerea concluziei generale formulate în prezentul Raport de audit.

## 3.3. Responsabilitatea auditorului

*Responsabilitatea echipei de audit* a constat în evaluarea conformității administrării și gestionării corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, potrivit criteriilor stabilite, obținând în acest sens probe de audit suficiente și adecvate pentru susținerea constatărilor și concluziilor de audit.

Concluziile auditului derivă din constatările în urma procedurilor de audit efectuate, cele mai esențiale fiind expuse în continuare în prezentul Raport de audit.

# IV. CONSTATĂRI

4.1. Asigurarea că înregistrarea și evidența corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora sunt conforme normelor regulamentare

|  |
| --- |
| Neasigurarea pe deplin, din partea persoanelor responsabile din cadrul AAM, a realizării măsurilor privind înregistrarea și evidența corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, precum și necoordonarea în măsură deplină interinstituțională cu ministerul de resort au determinat neimplementarea procedurii de monitorizare a stării și a folosinței resurselor de apă, prin ținerea datelor incomplete ale Cadastrului de stat al apelor. De asemenea, deciziile interpretabile privind realizarea previziunilor aferente reglementării domeniului resurselor naturale au afectat integritatea proprietății statului, prin neînregistrarea terenului fondului apelor și posibila înstrăinare necontrolată a acestuia, fapt care poate genera litigii și riscuri de înstrăinare ilegală. |

### 4.1.1. Date divergente privind numărul de lacuri de acumulare/iazuri din Republica Moldova

Evaluarea de către audit a situației reale privind numărul lacurilor de acumulare/iazurilor existente în RM a atestat divergențe în datele expuse în diferite surse de estimare. Informația privind numărul lacurilor de acumulare/iazurilor este prezentată în Tabelul nr.1.

***Tabelul nr.1***

**Lacuri de acumulare/iazuri gestionate de către AAM și APL**

|  |  |  |  |
| --- | --- | --- | --- |
| Date, ca urmare a inventarierii efectuate de către AAM în anul 2017\* | Date, ca urmare a implementării Proiectului „Consolidarea cadrului instituțional în domeniul aprovizionării cu apă și sanitație din RM” | Date potrivit Anuarului IPM – 2020  „Protecția mediului  în RM” | Lacuri de acumulare/iazuri secate |
| 3898 | **6763** | **4275** | **175** |

**\* neinclus Cantemir, Briceni, Ocnița, Soroca, mun. Bălți.**

**Sursă:** *Informație sintetizată de către audit în baza datelor prezentate de AAM.*


Datele elucidate în tabel accentuează încă o dată necesitatea de dezvoltare a bazei de date, care să conțină informația necondiționată privind existența lacurilor de acumulare/iazurilor, pentru a asigura gestionarea conformă a acestora, precum și protecția resurselor naturale din țară.

Mai mult decât atât, inventarierea efectuată de către AAM, în comun cu reprezentanții Inspecțiilor Ecologice raionale, Serviciului Protecției Civile și Situațiilor Excepționale, APL, a demonstrat că, în cazul unei pârți considerabile din lacurile de acumulare/iazuri, starea tehnică a construcțiilor hidrotehnice prezintă pericol, cauzat de: starea avariată a barajelor (537 un.); lipsa sau nefuncționlitatea instalațiilor de regularizare și de evacuare a apei (200 un.); înnămolirea deversoarelor de evacuare a apei (289 un.).

### 4.1.2. Neutilizarea în măsură deplină a datelor SIA „Cadastrul de stat al apelor”

Astfel, în scopul asigurării evidenței de stat a datelor cadastrale necesare APC și APL, persoanelor interesate, pentru gestionarea, protecția și folosirea eficientă a apelor de suprafață, a fost prevăzută crearea bazei de date electronice - Cadastrul de stat al apelor. În acest sens, potrivit prevederilor cadrului normativ[[36]](#footnote-36), MM, prin intermediul AAM, urmează să colecteze, să prelucreze și să păstreze datele privind resursele de apă monitorizate, rețeaua hidrografică, corpurile de apă. Totodată, auditul menționează că AAM este responsabilă de ținerea evidenței statistice de stat a utilizării apelor, evidenței fondului apelor, pentru elaborarea și editarea Cadastrului de stat al apelor, formarea băncii de date în domeniu[[37]](#footnote-37).

Evaluările de audit au atestat că, pentru a asigura implementarea, funcționarea și dezvoltarea SIA „Cadastrul de stat al apelor”[[38]](#footnote-38), la data de 28.04.2020, AAM a contractat servicii de consultanță[[39]](#footnote-39), în valoare de 6,1 mil.lei, finanțate de AEDC și AAD, echipa fiduciară a proiectului fiind IP UIPM[[40]](#footnote-40). Astfel, livrabilele executate de către Consultant au fost transmise AAM, la data de 29.04.2021, în termen tergiversat față de cel stabilit în contract (31.08.2020), din cauza situației epidemiologice din țară.

În urma evaluărilor de către audit a utilizării datelor, la nivel de vizualizare, ale platformei software a SIA „Cadastrul de stat al apelor”, s-a relevat că aceasta nu generează informații depline cu referire la furnizarea datelor din cele 4 Registre contractate și raportate, pentru a fi considerate sarcini implementate de către operator, după cum urmează: Registrul bunurilor imobile; Registrul autorizației de mediu pentru utilizarea specială a apei; Portalul public SIRA și Portalul public gismediu.gov.md.

De asemenea, AAM, în calitate de administrator, nu a asigurat pe deplin colectarea și înregistrarea datelor potrivit celor 8 module[[41]](#footnote-41) încorporate în SIA „Cadastrul de stat al apelor”, fiind captate doar unele informații privind harta hidrografică. Motivul invocat de către AAM a fost că registratorii, selectați/delegați de fiecare instituție[[42]](#footnote-42), nu au asigurat furnizarea/înregistrarea datelor în SIA, una dintre cauze putând a fi neindicarea clară în fișa postului a responsabilităților, precum și inexistența unui Regulament privind funcționarea SIA.

În același timp, se remarcă că, potrivit deciziilor participanților la ședința de lucru privind SIA „Cadastrul de stat al apelor”, din 09.09.2021[[43]](#footnote-43), MM a menționat că nu va iniția procedura de transmitere-predare a sistemului de la IP UIPM către AAM până când nu va testa funcționalitatea SIA. Acest fapt determină probabilitatea riscului de calculare a uzurii de către persoanele responsabile de la UIPM, factor uman implicat, și deprecierea prealabilă a bunului, nefiind consumat la justa sa valoare, cu asigurarea obținerii rezultatului prestabilit.

***Notă****: Potrivit informațiilor prezentate de către AAM, cele 8 module au fost create în SIA „Cadastrul de stat al apelor” si completate cu obiectele informaționale corespunzătoare, dar sunt disponibile doar în regim autorizat. La momentul actual, registratorii desemnați de instituții înregistrează datele cu privire la obiectele informaționale respective, dar, totuși, pentru crearea unor date, în special, geospațiale /hărți/, sunt necesare resurse financiare suplementare.*

Registrul cadastral al terenurilor se întocmește conform situației din 1 ianuarie și conține informații despre toate terenurile aflate în hotarele UAT. Primăriile satelor, comunelor, orașelor urmează să întocmească și să aprobe registrul cadastral al terenurilor, prezentându-l organelor ierarhic superioare până la 10 ianuarie[[44]](#footnote-44). Verificările de audit au relevat că persoanele responsabile de la Primăria s.Verejeni, r-nul Telenești, au înscris în Fișa cadastrală cifra de 206,07 ha, ca fiind „Terenuri arii protejate de stat”, deși acestea nu creează fondul ariilor naturale protejate de stat[[45]](#footnote-45). Respectiv, Cadastrul funciar conține date eronate și generează informații care nu corespund situațiilor patrimoniale reale.

### 4.1.3. Pe parcursul mai multor ani nu au fost întreprinse măsuri pentru înregistrarea drepturilor patrimoniale asupra terenurilor fondului apelor

Potrivit prevederilor legale[[46]](#footnote-46), terenurile, inclusiv terenurile fondului apelor, clădirile și alte construcții principale cu caracter definitiv, indiferent dacă sunt bunuri imobile sau părți componente ale acestora, sunt obligatorii pentru a fi înregistrate în Registrul bunurilor imobile, fiindu-le atribuit și un număr cadastral.

Verificările efectuate de către audit asupra conformității procesului de înregistrare și evidență a corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, pentru eșantionul, selectat aleatoriu, de 278 de lacuri de acumulare/iazuri, din care 181 de bazine acvatice din gestiunea APL și, respectiv, 97 de bazine acvatice din administrarea APC, au atestat următoarele:

* Neînregistrarea în Registrul bunurilor imobile a terenului fondului apelor cu suprafața de 440,99 ha, aferent a 17 lacuri de acumulare/iazuri, precum și nereflectarea acestuia în evidența contabilă, din cauza măsurilor insuficiente întreprinse de către autoritățile de domeniu (vezi Anexa nr.8 la prezentul Raport de audit).
* *Nereflectarea în evidența contabilă a terenului fondului apelor cu suprafața de 13441,40 ha, aferent a 191 de bazine acvatice, deși acestea au fost notate în Registrul bunurilor imobile (vezi Anexa nr. 9 la prezentul Raport de audit). Astfel, având în vedere faptul că autoritățile administrative dispun de terenuri ale fondului apelor și de resurse naturale în structura patrimoniului său, distinct de cel al statului, acestea nu se regăsesc în evidența contabilă a acestora,* fiind invocat motivul că nu este cunoscută modalitatea de înregistrare în evidența contabilă a tot ce se referă la terenul fondului apelor și la resursele naturale.
* *Neînregistrarea integrală a proprietății statul[[47]](#footnote-47),* teren al fondului apelor. Astfel, în urma evaluării de către audit a unui teren al fondului apelor[[48]](#footnote-48) , s-a atestat că doar o parte din acesta (60,75 ha) a fost înregistrat (la 24.06.2004) în Registrul bunurilor imobile, proprietar fiind RM, ca rezultat al delimitării acestuia[[49]](#footnote-49). Cealaltă parte a terenului continuă să fie neînregistrată, în pofida inventarierii inițiate și realizate, în anul 2017, de către Agenția „Apele Moldovei”, acest teren rămânând a fi nedelimitat și neînscris în Registrul bunurilor imobile. Observațiile directe efectuate la fața locului au indicat că construcțiile hidrotehnice neînregistrate, ulterior nefiind gestionate de către autoritățile corespunzătoare, necesită lucrări de întreținere și reparații curente. Astfel, pe suprafața taluzului, care este acoperit cu plite de beton, se observă fisuri, ce permit pătrunderea apei și spălarea pământului de sub beton și pot cauza pe viitor deformarea și chiar alunecarea acestora de pe taluz. Consecințele invocate sunt rezultatul neîndeplinirii responsabilităților de către factorii de decizie. Neînregistrarea terenului fondului apelor și construcțiilor hidrotehnice prezintă și în continuare un pericol cu grad sporit, cu probabilitatea apariției inundațiilor în localitățile din apropiere.

**Notă:** *Potrivit informației prezentate de către AAM, lacul de acumulare nu a fost transmis în gestiune autorității de gospodărire a apelor, prin Hotărâre de Guvern.*

Evaluările de audit efectuate au relevat că APC și APL au înregistrat separat construcțiile hidrotehnice, pentru 38 de obiective acvatice[[50]](#footnote-50), deși acestea fac parte din bunurile indivizibile ale lacurilor de acumulare/iazurilor. Din informația expusă în Scrisoarea ASP nr.01/5506 din 29.06.2021, se prezumă că, potrivit normativelor în construcții[[51]](#footnote-51), construcțiile hidrotehnice sunt parte a unui sistem complex de construcții și edificii interconectate ale infrastructurii de apă și obiect de înregistrare în Cadastrul de stat al apelor, iar art.19 din Legea cu privire la registre nr.71 din 22.03.2007 interzice înregistrarea repetată a aceluiași obiect în două sau mai multe registre de stat. Astfel, se menționează că construcțiile hidrotehnice aferente lacurilor de acumulare/iazurilor sunt obiecte legate direct de terenul fondului apelor și nu pot fi utilizate separat fără bazinele acvatice formate, nici în scop economic, nici în scop de protecție. În condițiile date, a fost creată o situație incertă ce ține de delimitarea și înregistrarea bunurilor proprietate a statului, acestea fiind realizate discreționar, cu diferite moduri de interpretare și aplicare.


### 4.1.4. Unor terenuri din fondul apelor a fost atribuit alt mod de utilizare decât cel al fondului apelor

*Neînregistrarea „domeniului” proprietății publice****.*** Având în vedere faptul că prevederile actului normativ[[52]](#footnote-52) dispun obligativitatea factorilor de decizie privind formarea bunului, prin indicarea „domeniului proprietății publice” la care se referă acesta, s-a constatat neînscrierea domeniului în Registrul bunurilor imobile la 297,71 ha de teren (proprietar APL), din 346,06 ha auditate, ce reprezintă 86,1%, în consecință, creând impedimente vizând identificarea proprietății statului.

*Iregularitatea înscrierii pentru teren al fondului apelor a modului de folosință „agricol”.* Unele terenuri aferente lacurilor de acumulare/iazurilor (83,85 ha[[53]](#footnote-53)) au fost înregistrate neregulamentar[[54]](#footnote-54) cu modul de folosință „agricol”, în pofida celor consemnate cu modul de folosință „teren al fondului apelor”[[55]](#footnote-55).

În acest context, auditul relevă că terenurile la care nu s-a înscris nici domeniul proprietății publice și nici modul de folosință ca fiind teren al fondului apelor, dar menționându-se modul de folosință „agricol”, determină probabilitatea riscului de înstrăinare neconformă a bunului proprietatea statului.

*Atribuirea neconformă a domeniului „privat” pentru terenul fondului apelor din com. Pelinia, r-nul Drochia.* Astfel, se exemplifică cazul când unui teren cu suprafața de 7,54 ha, având înscris modul de folosință „agricol”, prin Decizia Consiliului local[[56]](#footnote-56) al com. Pelinia, r-nul Drochia, i-a fost atribuit domeniul „privat”, neconform prevederilor legale[[57]](#footnote-57), care dispun expres că corpurile de apă de suprafață și terenurile fondului apelor proprietate publică a UAT țin de domeniul public al acestora. Actul administrativ emis de către factorii de decizie face posibilă înstrăinarea ulterioară a terenului proprietate publică a statului.

*Atribuirea neconformă a modului de folosință „pentru construcții” terenului fondului apelor din mun.**Orhei.*În alte 2 cazuri, terenului cu suprafața totală de 0,33 ha, amplasat în zona de protecție a bazinului acvatic[[58]](#footnote-58), proprietari fiind RM[[59]](#footnote-59) (0,22 ha) și APL[[60]](#footnote-60) (0,11 ha), i-a fost atribuit modul de folosință „pentru construcții”. Auditul menționează că factorii decizionali au operat înregistrările prin compromiterea prevederilor Codului funciar, prin care se atestă că fâșiile de protecție adiacente lacurilor de acumulare/iazurilor reprezintă teren al fondului apelor. Totodată, normele regulamentare dispun[[61]](#footnote-61) că, în limitele fâșiilor riverane de protecție a apelor, se interzice amenajarea campingurilor și taberelor staționare de corturi. Observațiile directe efectuate de către audit au relevat că pe terenul adiacent bazinului acvatic sunt amplasate construcții capitale și este acces limitat, terenul din proprietatea RM și APL fiind exploatat pentru realizarea activității economice de agrement. Ca urmare a construcției edificiilor capitale, se atestă riscul de înstrăinare necontrolată a terenului aferent acestora, cu nesiguranța atribuirii regulamentare a domeniului terenului pe care sunt amplasate construcțiile.

Situația creată conturează, în mod vădit, neasigurarea integrității proprietății statului, cauza fiind înregistrarea neconformă a bunurilor, reieșind din modul de folosință a acestora, cu impact negativ asupra protecției apelor de suprafață împotriva poluării, epuizării și înnămolirii.

*Atribuirea neconformă a modului de folosință „teren amenajat” terenului fondului apelor din or. Hîncești.* O situație similară a fost constatată de către audit în urma evaluării conformității înregistrării lacului de acumulare din or. Hîncești, amplasat pe un teren cu suprafața de 30 ha, fiind catalogat în Registrul bunurilor imobile ca „teren amenajat” [[62]](#footnote-62). Astfel, unei părți din suprafață i-a fost atribuit modul de folosință „pentru construcții”, ceea ce a făcut posibilă, contrar legislației în vigoare[[63]](#footnote-63), privatizarea a trei terenuri cu suprafața de 0,71 ha, fiind obținute venituri în sumă de 0,19 mil. lei.

*Lipsa unor prevederi regulatorii privitor la coproprietatea asupra unor bazine acvatice, amplasate pe teritoriul mai multor APL, a permis înregistrarea incertă a dreptului de proprietate asupra acestora.* Urmând prevederile actelor normative[[64]](#footnote-64), care dispun că terenul fondului de apă este un bun indivizibil, auditul a atestat 2 bazine acvatice[[65]](#footnote-65) (163,26 ha.) înregistrate în posesia mai multor proprietari, din cauza amplasării acestora pe teritoriul mai multor UAT. În aceste condiții, se remarcă riscul de neasigurare a realizării principiilor de gestionare a resurselor de apă, prin participarea utilizatorilor de apă și a APL la procesele de planificare și de luare a deciziilor privind folosința și protecția resurselor de apă.

*Neconformitatea atribuirii terenului fondului apelor la categoria teren al fondului silvic.* Evaluarea de către audit a proprietății atribuite terenurilor lacurilor de acumulare/iazurilor a relevat existența terenurilor fondului apelor înregistrate ca fiind „terenuri ale fondului silvic”, ceea ce contravine legislației funciare[[66]](#footnote-66), care expune în mod direct că teren al fondului apelor este terenul aflat sub apă, precum și terenurile repartizate pentru fâșiile de deviere (de pe maluri) ș.a..

### 4.1.5. În anii precedenți au avut loc privatizări de terenuri ale fondului apelor ca urmare a deciziilor emise de instanțele de drept

*Privatizarea litigioasă a terenurilor fondului apelor, cu suprafața de 544,32 ha, de către „Acvarium” S.A., ca urmare a deciziilor emise de instanțele de drept.* Din punct de vedere legal[[67]](#footnote-67), terenul din fondul apelor, inclusiv terenul de sub apele folosite în interes public, sunt bunuri nepasibile de privatizare. Auditul a constatat că 15 bunuri imobile, teren al fondului apelor, cu suprafața de 544,32 ha, au fost privatizate (în anul 1995) de către „Acvarium” S.A., contra bonuri patrimoniale, de la Întreprinderea piscicolă de stat „Acvarium”. Potrivit documentelor de privatizare, procedura a fost definitivată în anul 2004. Totodată, se menționează că procedurile stabilite de delimitare, de formare ca bunuri și de înregistrare în Registrul bunurilor imobile în proprietatea Republicii Moldova[[68]](#footnote-68) a acestor terenuri a fost realizată abia în anul 2004. Ulterior, prin Decizia din 23 septembrie 2008 a Colegiului Civil și de contincios administrativ al Curții Supreme de Justiție, a fost radiat dreptul de proprietate a statului asupra terenurilor fondului apelor din domeniul public menționate supra, apoi înscris acest drept după „Acvarium” SA (28.10.2008), persoană juridică de drept privat, care actualmente deține în proprietate privată aceste bunuri. În decizie a fost invocat motivul că valoarea obiectivelor acvatice privatizate, inclusiv terenul fondului apelor, au fost incluse cu drept de folosință în capitalul social al societății pe acțiuni. Se prezumă că, din cauza unor decizii tardive și neconforme, este afectată integritatea patrimoniului public. Totodată, se atestă și utilizarea contrar destinației a fondului unic al apelor din țară.

*Privatizarea litigioasă a construcțiilor hidrotehnice, de către „Victoria” S.A., din lipsa contractelor de arendă a terenului fondului apelor exploatat.* O altă situație similară, cu accent direct asupra proprietății statului, a fost atestată de către audit la privatizarea (înscrise în capitalul social) de către Întreprinderea piscicolă „Victoria” S.A.[[69]](#footnote-69) a construcțiilor hidrotehnice și construcțiilor baraj amplasate pe terenurile a 19 bazine acvatice, cu suprafața totală de 627 ha, din r-nul Edineț, aceasta fiind în litigiu.

S-a relevat lipsa contractelor de arendă pentru utilizarea terenului fondului apelor, de la care, potrivit calculelor estimative, s-ar fi acumulat venituri în sumă de minimum 0,95 mil. lei[[70]](#footnote-70), sau de maximum 4,7 mil. lei[[71]](#footnote-71). Astfel, invocând faptul că aceste construcții sunt parte integrală a bazinelor acvatice, s-a solicitat contestarea posesiei, folosinței și dispoziției cu drept de proprietate asupra terenurilor fondului apelor, cu privatizarea și atribuirea acestora în domeniul privat.

# **4.2. Corectitudinea organizării și desfășurării procedurii de dare în arendă a corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, în raport cu actele normative în vigoare**

|  |
| --- |
| *Persoanele responsabile din cadrul ÎS și APL, din lipsa reglementărilor interne, au admis evidența contractelor de arendă neînregistrate în Registrul bunurilor imobile, precum și neconformitatea ținerii Registrului contractelor de arendă. Procedura de atribuire a contractului de arendă a derulat cu abateri de la normele regulamentare, din cauza nelicitării bunului propus pentru arendă și a depășirii termenului acceptat de ambele părți. Deși arenda bazinelor acvatice presupune venituri pentru ÎS și APL, s-au constatat datorii, formate în urma neachitării la timp a plății pentru arendă. De către ÎS a fost produsă locațiunea construcțiilor hidrotehnice aferente lacului Costești-Stînca, prin acceptul nefondat din partea APP. Se atestă utilizarea irațională a patrimoniului statului din domeniul public, terenul fondului apelor nefiind arendat de către deținătorii/arendașii construcțiilor hidrotehnice arendate și privatizate, pentru care ar putea fi colectate venituri în sumă de 4,1 mil.lei. Din cauza iresponsabilității conducătorilor ÎS, APL și neconformării benevole a deținătorilor/arendașilor, au rămas nereîncheiate contractele de arendă cu APP, odată ce acesteia i s-a atribuit calitatea de fondator.* |

### 4.2.1. Unele obiective acvatice au fost date în arendă cu nerespectarea cadrului normativ în domeniu

Beneficiar al dreptului de dare în arendă a lacurilor de acumulare/iazurilor este proprietarul ori entitatea în gestiunea căreia se află acestea. Cu referire la iazurile din gestiunea ÎS, se menționează că construcțiile hidrotehnice/terenul fondului apelor urmau a fi date în arendă prin decizia Consiliului de administrație, iar contractele - aprobate de către fondator. Locul de amplasare a lacurilor de acumulare/iazurilor din gestiunea ÎS este pe teritoriul localităților UAT. Acest factor poate scoate în evidență afectarea probabilă a accesului localnicilor pentru pescuit, irigare, adăpatul vitelor, din cauza neasigurării de către deținători a delimitării acestor locuri, ca urmare a utilizării bazinului acvatic arendat.

Lacurile de acumulare/iazurile din proprietatea APL urmau să fie date în arendă conform Deciziei Consiliului local, reieșind din necesitățile prioritare ale localnicilor comunității, adică pescuit, irigare ș.a., anterior aprobării de către reprezentanții Cancelariei de Stat a deciziei privind licitația realizată.

În Tabelul nr.2 este reflectat numărul de contracte încheiate de către ÎS și APL, selectate prin eșantionare pentru a fi auditate, precum și suprafața arendată.

***Tabelul nr.2***

**Informația privind corpurile de apă de suprafață arendate**

|  |  |  |  |  |  |
| --- | --- | --- | --- | --- | --- |
| Nr. d/o | Autoritățile gestionare | Contracte de arendă a lacurilor de acumulare/iazurilor  (numărul) | Suprafața arendată a terenului fondului apelor al  lacurilor de acumulare/iazurilor  (ha) | Suprafața arendată a construcțiilor hidrotehnice din preajma lacurilor de acumulare/iazurilor  (ha) | Suprafața  fâșiilor riverane de protecție arendate  (ha) |
| 1. | **2.** | **3.** | **4.** | **5.** | **6.** |
| 1. | ÎS Sistemul de Gospodărire a Apelor „Nistru-Centru” | 1 | 45,81  (inclusiv fîşia riverană de protecţie) | 0,8067 | - |
| 2 | ÎS Direcția bazinieră de gospodărire a apelor | 30 | 3350,2 | - | - |
| 3 | ÎS Direcția Nodului Hidrotehnic Costeşti-Stînca | 5 | 0,2 | 0,22085 | - |
| 4 | APL (278) | 122 | 807,14 | 3,27 | 0,79 |
| 5 | **Total** | **158** | **4203,35** | **4,30** | **0,79** |

**Sursă:** *Informație sintetizată de către audit în baza datelor prezentate de ÎS și APL.*

Datele din tabel atestă că, la nivel de APC, un număr semnificativ de 30 de contracte de arendă au fost încheiate de către ÎS Direcția bazinieră de gospodărire a apelor.

### 4.2.2. Neînregistrarea contractelor de arendă a terenului fondului apelor în Registrul bunurilor imobile

Conform prevederilor legale în vigoare[[72]](#footnote-72), la momentul actual, arenda terenurilor agricole încheiată pe un termen mai mare de 5 ani trebuie notată în Registrul bunurilor imobile, iar cea încheiată de până la 5 ani, inclusiv, se înregistrează la ÎS sau Primăria localității[[73]](#footnote-73) în a cărei rază teritorială se află terenurile. În urma verificărilor efectuate de audit, s-a constatat că, din cele 122 de contracte de arendă încheiate de către APL, 6 contracte de arendă[[74]](#footnote-74) nu au fost înregistrate în Registrul bunurilor imobile, de către arendași.

De asemenea, s-au atestat 6 cazuri[[75]](#footnote-75) de neînregistrare în Registrul bunurilor imobile atât a contractelor de arendă, în valoare de 79,8 mii lei, cât și a bunurilor arendate.

Astfel, n-a fost asigurată conformitatea încheierii contractelor de arendă, pe de o parte - prin neînregistrarea dreptului de arendă, iar pe de altă parte – prin nerealizarea evidenței cadastrale a bunurilor arendate, ce țin de grevarea drepturilor patrimoniale, posesia și folosința acestora.

*Neconformitatea ținerii Registrului contractelor de arendă.* Verificarea de către audit a conformității ținerii Registrului contractelor de arendă de către persoanele responsabile ale ÎS și Primăriei a relevat că acesta nu corespunde normelor regulamentare[[76]](#footnote-76), lipsă fiind data de înregistrare a cererii din partea arendașului, modul de folosință a obiectului contractat, cuantumul plății pentru arendă ș.a., astfel nefiind asigurată evidența și sistematizarea datelor integrale privind solicitările complimentare din partea tuturor potențialilor arendași.

*Neconformitatea stabilirii termenului de arendă.* Deși prevederile Codului civil[[77]](#footnote-77) dispun că termenul arendei se stabilește de către părțile contractante, dar nu poate fi mai mic de 1 an și mai mare de 30 de ani, acesta, la semnarea a 2 contracte de arendă[[78]](#footnote-78) , a fost depășit până la 49 de ani, precum și nelimitat față de termenul-limită de 30 de ani. Din cauza nerespectării de către persoanele responsabile ale APL a termenului stabilit legal, rămâne a fi imposibilă înregistrarea dreptului de arendă în Registrul bunurilor imobile.

### 4.2.3. Darea în arendă în lipsa organizării și desfășurării licitației, cu nerespectarea procedurilor legale

Arendarea terenurilor agricole proprietate a statului sau a UAT se face prin licitație publică, cu calcularea plății anuale pentru arendă de cel puțin 2% din prețul normativ al terenului dat în arendă[[79]](#footnote-79). Auditul relevă că 17 contracte de arendă, din 122 evaluate de auditor, au fost încheiate fără a se organiza și desfășura licitații cu strigare. În aceste condiții, se derivă neconformitatea procedurii de dare în arendă a terenurilor proprietatea statului și neasigurarea transparenței la selectarea potențialilor arendași.

În urma sistematizării datelor privind veniturile acumulate pe anii 2016-2020, atât la nivel de ÎS, cât și la nivel de APL, s-a atestat că, deși acestea au înregistrat un trend oscilant, datoriile pentru arenda bazinelor acvatice/construcțiilor hidrotehnice au fost consemnate la niveluri majore. În Tabelul nr.3 este prezentată dinamica veniturilor și datoriilor din arenda terenului fondului apelor/construcțiilor hidrotehnice pe anii 2016-2020.

***Tabelul nr.3***

**Informații generale privind veniturile și datoriile**

**din arenda corpurilor de apă și/sau a construcțiilor hidrotehnice,**

**acumulate pe anii 2016 - 2020**

|  |  |  |  |
| --- | --- | --- | --- |
| Perioada de activitate,  anii | Venitul din arenda corpurilor de apă și/sau a construcțiilor hidrotehnice | Datorii din arenda corpurilor de apă și/sau a construcțiilor hidrotehnice | Comentarii aferente motivului de acumulare a datoriilor |
| **(mii lei)** | |
| 1 | **2** | **3** | **4** |
| ÎS Direcția bazinieră de gospodărire a apelor | | | |
| 2016 | 1 565,4 | 100,9 | Incapacitatea de plată a arendașilor |
| 2017 | 1 581,1 | 72,9 |
| 2018 | 1 528,1 | 217,1 |
| 2019 | 1 521,1 | 330,5 |
| 2020 | 1 528,1 | 578,4 |
| ÎS Direcția Nodului Hidrotehnic Costesti-Stînca | | | |
| 2016 | 1,9 | 0 | -  -  -  -  - |
| 2017 | 0,9 | 0 |
| 2018 | 6,1 | 0 |
| 2019 | 9,4 | 0 |
| 2020 | 72,8 | 0 |
| ÎS Sistemul de Gospodărire a Apelor „Nistru-Centru” | | | |
| 2016 | 0 | 0 | Efectele pandemiei. Solicitată prelungirea termenului de achitare. |
| 2017 | 0 | 0 |
| 2018 | 72,3 | 26,5 |
| 2019 | 105,9 | 53,0 |
| 2020 | 54,2 | 107,2 |
| APL | | | |
| 2016 | 420,4 | 268,84 | Iresponsabilitatea arendașului |
| 2017 | 526,1 | 252,92 |
| 2018 | 463,4 | 299,11 |
| 2019 | 426,0 | 389,79 |
| 2020 | 405,5 | 454,10 |

**Sursă:** *Informație sintetizată de către audit în baza datelor prezentate de ÎS și APL.*

Neachitarea sistematică a plății pentru arenda lacurilor de acumulare/iazurilor se atestă din partea arendașilor bazinelor acvatice, gestionate de către APL. Din cauza iresponsabilității atât a arendașilor, cât și a autorităților arendatoare, rămân a fi neacumulate mijloace financiare, a căror necesitate estimează acoperirea cheltuitelor pentru reparația barajelor, instalațiilor de regularizare a apei ș.a.. S-au atestat și alte cauze, invocate de către gestionari, cum ar fi incapacitatea de plată a arendașilor și situația epidemiologică din țară.

### 4.2.4. Darea în locațiune a construcțiilor hidrotehnice s-a efectuat cu nerespectarea prevederilor cadrului normativ

*Neconformitatea locațiunii construcțiilor hidrotehnice, gestionate de către ÎS, în baza deciziei nefondate a APP.* Potrivit prevederilor legale[[80]](#footnote-80), prin contractul de arendă, o parte (arendator) se obligă să pună la dispoziția celeilalte părți (arendaș) un teren agricol pe o durată determinată, iar aceasta se obligă să efectueze plata pentru arendă. Totodată, prin bunuri agricole se înțeleg mijloace fixe, din care fac parte și construcțiile hidrotehnice.

Auditul a constatat că, la data de 08.04.2020, ÎS Direcția Nodului Hidrotehnic Costești - Stînca a transmis unui locatar[[81]](#footnote-81) în posesie și folosință temporară, fără drept de privatizare, sectorul malului consolidat construcție hidrotehnică cu suprafața de 2208,5 m2, care urmează a fi folosit în scopul ancorării fermei piscicole[[82]](#footnote-82).

Având în vedere faptul că construcția hidrotehnică, aferentă lacului de acumulare/iazului, este obiect al unui contract de arendă, fondatorul (APP) neregulamentar și-a exprimat acordul prealabil privind transmiterea în locațiune a bunului nominalizat, ca activ neutilizat, ceea ce a condiționat diminuarea perioadei de posesie și folosire până la 1 an, în pofida celor 5 ani solicitați de către arendaș, cuantumul chiriei anuale urmând a fi stabilit în corespundere cu prevederile actelor normative[[83]](#footnote-83).

Subsecvent se atestă că, reieșind din decizia de acceptare primită din partea fondatorului, ÎS Direcția Nodului Hidrotehnic Costești-Stînca urma să instituie comisia pentru determinarea activelor neutilizate, ceea ce nu a fost realizat. Ca rezultat, bunul atribuit în locațiune nu a fost clasificat drept activ neutilizat, ceea ce pune la îndoială aplicarea cuantumului minim al chiriei bunurilor proprietate publică.

Concomitent, se remarcă că contractarea locațiunii construcțiilor hidrotehnice a avut loc în lipsa unor prevederi și metodologii exhaustive în vigoare, și anume, abrogarea Legii nr.198 din 15.05.2003 cu privire la arenda în agricultură, odată cu publicarea în Monitorul Oficial al Republicii Moldova a Regulamentului privind valorificarea terenurilor proprietate publică a statului, excepție fiind terenurile fondului apelor. Vidul legislativ a condiționat imposibilitatea încheierii contractului de arendă a terenului fondului apelor, amplasat pe suprafața de 3,27 ha, cuantumul plății pentru arendă fiind calculat, dar neîncasat, în sumă de 14,5 mii lei, anual. Auditul relevă că, pentru a respecta prevederile legale privind constituirea terenului fondului apelor care reprezintă un bun indivizibil, urma a fi încheiat contract de arendă, dar nu contract de locațiune a construcțiilor hidrotehnice.

Subsecvent, construcțiile hidrotehnice atribuite în locațiune au fost consolidate, ca urmare a lucrărilor de antrepriză, finanțate în sumă de 6,9 mil.lei din bugetul Fondului Ecologic Național, finalizate în anul 2014[[84]](#footnote-84) (se prezintă în Imaginile nr.1-nr.3).

***Imagini nr.1-nr.3***

**Sursă:** *Fotografii efectuate de către audit la data de 10.11.2021.*

Date fiind investițiile realizate, în valoare semnificativă, pentru consolidarea malurilor lacului de acumulare Costești-Stînca, s-a determinat imposibilitatea calificării acestor construcții hidrotehnice drept active neutilizate, care, potrivit normelor regulamentare[[85]](#footnote-85), pot fi doar bunurile neutilizate într-o perioadă mai mare de 3 ani conform destinațiilor directe.

*Utilizarea gratuită a terenului fondului apelor aferent construcțiilor hidrotehnice privatizate.* Deși prerogativele actelor normative dispun că terenul fondului apelor este un bun indivizibil[[86]](#footnote-86), precum și că bunurile domeniului public nu pot fi înstrăinate, nici prin privatizare sau depunere în capitalul social al unei persoane juridice[[87]](#footnote-87), s-a relevat că, în anul 2014, „Acvacultura-Moldova” SRL a privatizat de la Întreprinderea de Stat pentru Producerea Resurselor Biologice acvatice Acvacultura-Moldova[[88]](#footnote-88), 52 de construcții hidrotehnice, aferente la 22 lacuri de acumulare/iazuri, cu suprafața de 1179,81 ha, amplasate în 5 raioane ale țării. Se menționează că construcțiile hidrotehnice au fost deja comercializate persoanelor terțe, care au devenit cumpărători de bună credință.

Tranzacția efectuată a determinat neconformitatea înstrăinării bunurilor statului RM și accentuează consemnarea actelor juridice privind înstrăinarea sau dobândirea, în folosul persoanelor fizice sau al persoanelor juridice cu capital privat, a bunurilor domeniului public.

În acest context, auditul a atestat lipsa contractelor de arendă a terenului fondului apelor, pentru car,e conform calculelor, ar fi fost posibilă încasarea veniturilor în sumă de circa 0,9 mil. lei anual.

### 4.2.5. Ambiguitatea cadrului regulator nu a permis calcularea plății pentru arendă pentru toate obiectivele acvatice ca complex unic, astfel neasigurând încasarea corespunzătoare la buget a veniturilor pasibile pentru încasare de la utilizarea proprietății publice de către terți

*Iregularitatea utilizării terenului fondului apelor generează imposibilitatea încasării plății pentru arendă.* În aceeași ordine de idei, se menționează că bunurile domeniului public pot fi folosite numai la destinație, și nu se pot transmise în comodat persoanelor fizice sau persoanelor juridice cu capital privat[[89]](#footnote-89), îndeosebi, dacă dreptul de folosință a terenurilor din fondul apelor și a apelor pentru piscicultură aparține exclusiv deținătorilor de construcții hidrotehnice ale obiectivului acvatic[[90]](#footnote-90).

Astfel, s-a atestat că, în urma privatizării construcțiilor hidrotehnice, aferente terenului fondului apelor, din proprietatea APL (2 cazuri[[91]](#footnote-91)), de către persoane fizice și juridice, nu a fost contractată arenda terenului fondului apelor cu suprafața totală de 459,03 ha, utilizându-se gratis proprietatea statului. Într-un caz, a fost atribut, prin Decizia Consiliului local Sadîc[[92]](#footnote-92), dreptul exclusiv de folosire separată a iazului de către deținător, prin contract de comodat, respectiv cu titlu gratuit, cuantumul arendei 0 lei.

Pentru terenul fondului apelor cu suprafața de 367,421 ha, proprietar fiind Primăria s.Gura Bîcului, contractul de arendă nu a fost încheiat, din cauza refuzului, din partea SA „Piscicola Gura Bîcului”, de a accepta relații contractuale. Mai mult decât atât, construcțiile hidrotehnice aferente acestui teren, împreună cu celelalte 14 construcții/imobile amplasate pe terenul fondului apelor, sunt în proprietatea privată a SA Piscicola Gura Bîcului. Situația dată în ultimii 20 de ani generează litigii cu procese judiciare între părți, deoarece Primăria nu-și poate gestiona și monitoriza patrimoniul aflat în gestiune, ce ține de terenul fondului apelor[[93]](#footnote-93). Astfel, Decizia Consiliului local nr.5/11 din 14.10.2014 privind scoaterea la licitație cu drept de arendă pe termen de trei ani a terenului fondului apelor a fost contestată în instanța de judecată[[94]](#footnote-94) de către SA Piscicola Gura Bîcului. Ca urmare, a fost anulată plata pentru arenda terenului fondului apelor, utilizat de către noii proprietari ai construcțiilor hidrotehnice.

Astfel, mai continuă exploatarea terenurilor proprietate a statului fără a fi colectate venituri locale în acest sens, care ar în suma de 0,4 mil.lei. Ca rezultat, se relevă utilizarea și exploatarea nejustificată a patrimoniului statului, neconform normelor regulamentare.

*Arendarea condiționată a bazinului acvatic, în scopuri piscicole, prin nejustificarea exploatării parțiale a acestuia.* Terenurile agricole proprietate a UAT se dau în arendă de către APL, în limitele competenței și în condițiile legislației[[95]](#footnote-95). Evaluările de audit au atestat arendarea doar a unei porțiuni de iaz, cu suprafața de 2,48 ha, amplasat în s. Zastînca, r-nul Soroca, în pofida faptului că suprafața totală a acestuia este de circa 7,58 ha. Astfel, clauzele contractuale nu prevăd arendarea atât a iazului în întregime, cât și a fâșiilor riverane adiacente acestuia.

Situația creată nu asigură pe deplin acumularea integrală a veniturilor de la arenda bunului, reieșind din faptul că terenul fondului apelor este un bun indivizibil. Totodată, se determină probabilitatea riscului de neîncasare a veniturilor locale (estimativ 7 mii lei) și de neînregistrare în evidență a patrimoniului integral arendat, cu implicarea factorului uman.

### 4.2.6. Se aplică reguli nereglementate de cadrul normativ - transmiterea dreptului de arendă către terți, schimbarea de către arendaș a fondatorului

*Nereînchierea contractelor de arendă, ca urmare a schimbării fondatorului.* Cât privește arenda bazinelor acvatice din gestiunea APC (ÎS Direcția bazinieră de gospodărire a apelor), s-a atestat că, deși ÎS a contractat arenda construcțiilor hidrotehnice, terenul fondului apelor adiacent lacului de acumulare/iazului a rămas neutilizat gratis de către arendașii construcțiilor, nefiind încheiate contracte de arendă a acestora. Astfel, din 37 de lacuri de acumulare/iazuri aflate în gestiune, pentru 30 dintre ele au fost încheiate contracte de arendă a construcțiilor hidrotehnice, transmise în folosință pe o durată determinată.

Ca urmare a operării modificărilor în actele legislative , în ce privește transmiterea ÎS către APP, atribuindu-i funcția de fondator, a devenit obligatorie reîncheierea cu APP a contractelor de arendă, în termen de 3 luni de la data intrării în vigoare a normei regulamentare[[96]](#footnote-96), fapt care nu a fost realizat.

Potrivit informației prezentate de către APP, una dintre cauzele tergiversării procedurii de reîncheiere a contractelor de arendă ar fi lipsa rapoartelor de evaluare perfectate de evaluatori licențiați, sarcină atribuită ÎS, în comun cu arendașii.

La rândul lor, persoanele responsabile ale ÎS, în urma comunicării cu arendașii, au invocat „necesitatea încheierii a două contracte separate”[[97]](#footnote-97) pentru arenda construcțiilor hidrotehnice și a terenului fondului apelor, adiacent lacului de acumulare/iazului. Condițiile înaintate reiterează divizarea obiectului contractului, deoarece, potrivit legislației în vigoare, lacurile de acumulare/iazurile reprezintă un bun indivizibil, respectiv, necesită a fi arendat obiectivul acvatic per ansamblu, cu indicarea cuantumului pentru fiecare component, în lipsa căruia unul fără de altul nu poate fi utilizat.

Neîntreprinderea acțiunilor din partea persoanelor responsabile duce la neîncasarea veniturilor în sumă de 0,003 mil.lei, anual, pentru contractele în vigoare, iar suprafața nearendată de teren al fondului apelor fiind de 3350,2 ha, ce ar permite încasarea a minim 2,7 mil. lei[[98]](#footnote-98) sau maxim 13,52 mil. lei[[99]](#footnote-99).

Totodată, auditul menționează că deși ÎS nu are responsabilități directe de întreținere și exploatarea bazinelor acvatice, veniturile din arenda construcțiilor hidrotehnice, în sumă de 1,1 mil.lei, sunt acumulate la conturile bancare, fiind unica sursă de venit pentru aceasta.

Reieșind din cele menționate supra, nu este asigurată respectarea principiului valorii economice a apei, în sensul că valoarea economică a resurselor de apă și a gestionării lor trebuie să fie recunoscută prin introducerea unor mecanisme de recuperare a costurilor de gestionare a resurselor de apă.

## ***4.3. Conformitatea întreținerii și exploatării corpurilor de apă de suprafață, prin asigurarea utilizării acestora potrivit actelor permisive din domeniul apelor***

|  |
| --- |
| AAM, din cauza reglementărilor insuficiente, nu a asigurat monitorizarea integrală și transparența mijloacelor bugetare destinate pentru întreținerea bazinelor acvatice, valorificate de către ÎS. Deși în bugetul APL sunt acumulate venituri din arenda lacurilor de acumulare/iazuri, acestea nu sunt utilizate, în mod cert, în scopuri de întreținere a corpurilor de apă. Măsurile insuficiente întreprinse de către AAM, IPM, APL au determinat exploatarea neconformă a lacurilor de acumulare/iazurilor, din lipsa autorizației de mediu pentru folosirea specială a apei, precum și a regulamentelor de exploatare a bazinelor acvatice, care ar dispune expres normele tehnice ale lacurilor de acumulare/iazurilor |

### 4.3.1. Neasigurarea întreținerii adecvate a lacurilor de acumulare/iazurilor, din cauza carențelor actelor normative

Potrivit prevederilor actului normativ[[100]](#footnote-100), AAM și APL asigură întreținerea corpurilor de apă de suprafață, a zonelor și a fâșiilor de protecție, precum și a construcțiilor hidrotehnice, ca un serviciu public obligatoriu, inclusiv consolidarea malurilor albiilor corpurilor de apă; inventarierea anuală și evaluarea stării construcțiilor hidrotehnice; înlăturarea vegetației excesive din albia minoră și altele.

Auditul a constatat că, din sursele bugetului de stat, anual, au fost repartizate către AAM subvenții/mijloace financiare pentru întreținerea barajelor, care, prin intermediul ÎS[[101]](#footnote-101), în anul 2020, au fost executate în sumă de 3,2 mil.lei, sau cu 0,3 mil.lei mai puțin față de anul 2019 (3,5 mil.lei) și în diminuare cu 1,1 mil.lei comparativ cu perioada similară a anului 2018.

Totodată, s-a atestat faptul că, deși ÎS, anual, beneficiază de investiții bugetare pentru întreținerea construcțiilor hidrotehnice, nici AAM, nici ÎS nu au asigurat evidența separată a utilizării acestor mijloace financiare, precum și monitorizarea folosirii acestora potrivit destinației, nefiind solicitată nici raportarea sumelor executate de către ÎS. De menționat că, în acest sens se atestă lipsa unui plan de acțiuni și a unui regulament care ar reglementa destinațiile de utilizarea a subvențiilor acordate din bugetul de stat.

De asemenea, s-a relevat că, la nivel local, responsabilii APL nu au asigurat planificarea și executarea mijloacelor financiare pentru întreținerea bazinelor acvatice, deși sunt încasate venituri din arenda lacurilor de acumulare/iazurilor și taxa pentru apă.

Așadar, neconformitatea planificării și gestionării resurselor destinate întreținerii corpurilor de apă de suprafață, din partea responsabililor APC și APL, a cauzat degradarea continuă a stării bazinelor acvatice per ansamblu, neasigurând atingerea obiectivelor de mediu pentru ape.

Reieșind din prerogativa legislativă[[102]](#footnote-102) că lacul de acumulare/iazul se consideră corpuri de apă indivizibile, constituite din terenul pe care este situat corpul de apă, fâșia riverană de protecție a apelor și construcțiile hidrotehnice, se relevă că gestiunea acestora urmează a fi realizată per ansamblu de către AAM și APL, cu responsabilități de întreținere a obiectivelor acvatice corespunzător legislației în vigoare.

Totodată, se remarcă că, din componența zonei de protecție a apelor face parte fâșia riverană, teritoriul menit pentru crearea perdelelor forestiere sau înierbare. În acest sens, prevederile legislației[[103]](#footnote-103) impun obligația privind transmiterea terenurilor pe care există sau au fost create perdele forestiere de protecție a malului în administrarea autorității silvice centrale, cu atribuirea dreptului de proprietate publică asupra lor.

În opinia auditului, din cauza carențelor actelor normative, se creează o situație incertă, cu impedimente privind asigurarea protecției apelor pentru înlăturarea vegetației, inclusiv a resturilor vegetale (crengi uscate, frunze). Formarea/acumularea acestora în albia bazinului acvatic depinde de nivelul de întreținere/curățire a perdelelor forestiere din partea autorități silvice.

### 4.3.2. Lacurile de acumulare/iazurile au fost exploatate neconform, în lipsa actelor permisive, din cauza neîndeplinirii pe deplin, din partea AAM, IPM, APL, a măsurilor de mobilizare, monitorizare a deținătorilor

Potrivit criteriilor generale[[104]](#footnote-104), aprobate de către Executiv, exploatarea lacurilor de acumulare/iazurilor urmează a fi efectuată de către deținătorii de bazine acvatice, în baza regulamentelor proprii, întocmite conform Regulamentului-tip aprobat, acesta reprezentând documentul principal, în baza căruia deținătorul trebuie să îndeplinească obligații de întreținere și reparație a construcțiilor hidrotehnice în termenele prevăzute în cartea tehnică.

Reieșind din faptul că termenul-limită pentru perfectarea regulamentelor proprii a fost stabilit de către Executiv, până la data de 31.12.2017, auditul a constatat înregistrarea doar a 603 regulamente de exploatare a lacurilor de acumulare/iazurilor, din 4275 de bazine acvatice, sau 14,1%.

Potrivit informației prezentate de către AAM, se relevă că lipsa resurselor financiare pentru elaborarea regulamentelor, nesancționarea deținătorilor de bazine acvatice din partea autorităților de control, litigiile între APL și arendași au determinat cauzele nerespectării normelor regulamentare în vigoare. În aceste condiții, nu este asigurată exploatarea conformă a lacurilor de acumulare/iazurilor, nefiind monitorizate permanent obiectivele acvatice și nici urmărite normele tehnice și ecologice.

Regulamentul de exploatare a lacurilor de acumulare/iazurilor are statut obligatoriu pentru obținerea autorizației de mediu pentru folosirea specială a apei[[105]](#footnote-105). Informația, prezentată de către AM, privind autorizațiile eliberate beneficiarilor bazinelor acvatice este reflectată în Tabelul nr.4.

***Tabelul n.4***

**Autorizații de mediu pentru folosința specială a apei, utilizate la exploatarea lacurilor de acumulare/iazurilor**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr | Denumirea indicatorului | Anul 2018 | | Anul 2019 | | Anul 2020 | |
| **Numărul** | **Suma (mii lei)** | **Numărul** | **Suma (mii lei)** | **Numărul** | **Suma**  **(mii lei)** |
| 1. | Autorizații de mediu pentru folosirea specială a apei, eliberate | 27 | 79 | 41 | 121 | 28 | 79 |
| 2. | Autorizații de mediu pentru folosirea specială a apei, suspendate | - | - | - | - | - | - |
| 3. | Autorizații de mediu pentru folosirea specială a apei, retrase | - | - | - | - | -- | - |
| 4. | **Total** | **27** | **79** | **41** | **121** | **28** | **79** |

**Sursă:** *Informație prezentată de către AM la data de 17.11.2021.*

Datele din tabel atestă că, în perioada anilor 2018-2020, AM a eliberat 96 de autorizații de mediu pentru folosirea specială a apei, pentru care în bugetul de stat au fost încasate 0,3 mil. lei.

În urma evaluărilor efectuate de către audit, s-a constatat că, din 278 de lacuri de acumulare/iazuri evaluate de către audit, pentru 188 din ele (67,6 %), din cauza iresponsabilității deținătorilor de bazine acvatice, precum și a controalelor insuficiente din partea IPM, deținătorii nu dispun de autorizații pentru folosirea specială a apei. Situația se datorează prezenței prevederilor contradictorii în cadrul legislativ, unul reglementând eliberarea autorizației contra plată[[106]](#footnote-106), iar altul gratuit[[107]](#footnote-107). În acest sens urmând a fi întreprinse măsuri pentru aducerea în concordanță a prevederilor contradictorii a 2 acte regulatorii.

AAM, în calitatea sa de autoritate administrativă de gestionare a apelor, este responsabilă de implementarea legislației în domeniul protecției și gestionării apelor, prin participarea la elaborarea și la implementarea de politici, de programe, de planuri și de măsuri în acest sens[[108]](#footnote-108).

Astfel, legislația interpretabilă admite o arie de aplicare condiționată privind derularea neuniformă a procesului de eliberare a autorizației, ceea ce a determinat exploatarea bazinelor acvatice de către deținători în lipsa actelor permisive.

Controlul de stat și inspecția domeniului folosinței și al protecției apelor se exercită de către IPM[[109]](#footnote-109). Verificarea respectării prevederilor legislației privind utilizarea resurselor naturale, exploatarea corpurilor de apă de suprafață a fost realizată de către IPM prin efectuarea controalelor atât planificate, cât și inopinate. IPM are obligația de a include în Registrul de stat al controalelor procese-verbale întocmite, note de motivare a controlului inopinat, precum și planul de remediere a contravenției aplicate.

Informația privind numărul controalelor efectuate de către IPM în perioada anilor 2016-2020 este prezentată în Tabelul nr. 5.

***Tabelul nr.5***

**Controalele efectuate de către IPM privind verificarea exploatării bazinelor acvatice**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Nr. d/o | Controale efectuate la fața locului, inclusiv prin metode de verificare | Anii | | | | | Ponderea  anul 2020  din total,  % | Devieri  2020/2019,  % | Amenzi calculate (lei) | | Amenzi achitate (lei) | |
| **2016** | **2017** | **2018** | **2019** | **2020** | **2019** | **2020** | **2019** | **2020** |
| 1. | Planificate | 11 | 9 | 9 | 39 | 17 | 5,1 | -56,5 | 7200 | 1500 | 3600 | 7500 |
| 2. | Inopinate | 103 | 57 | 24 | 36 | 40 | 12,1 | 111,1 | 41400 | 63200 | 20700 | 31600 |
| 3. | Alte metode de control | 286 | 442 | 249 | 190 | 273 | 82,8 | 143,6 | 123400 | 161700 | 61700 | 80850 |
|  | **Total** | **400** | **508** | **282** | **265** | **330** | **100** | **124,5** | **172000** | **226400** | **86000** | **119950** |

**Sursă:** *Informație sintetizată de către audit în baza informației prezentate de IPM.*

Datele din tabel denotă că, urmare a diminuării, până în anul 2019, a numărului de controale efectuate de către IPM, în anul 2020 s-a atestat ascensiunea acestora cu 65 de controale, sau 124,5 % față de anul precedent. Din numărul total de controale, cele inopinate reprezintă 12,1%, iar controale planificate - doar 5,1%. Datorii la achitarea amenzilor nu au fost atestate.

Informația privind numărul sancțiunilor aplicate în urma desfășurării controlului asupra respectării regulilor de folosire a apei, inclusiv deținerea Regulamentului de exploatare și folosirea fără autorizație a obiectivelor acvatice, este reflectată în Tabelul nr.6.

***Tabelul nr.6***

**Informația privind procesele-verbale cu privire la contravențiile din Codul contravențional, întocmite de către IPM în baza art. 110**

|  |  |  |  |
| --- | --- | --- | --- |
| Indicatorii | Anii | | |
| 2018 | 2019 | 2020 |
| Numărul proceselor-verbale cu privire la contravenții | 130 | 124 | 168 |

**Sursa:** *Anuarele IPM „Protecția mediului în Republica Moldova” pentru anii 2018-2020.*

Având în vedere numărul de proceselor-verbale cu privire la contravenții, întocmite de IPM, precum și valoarea sancțiunilor aplicate, acestea sunt insuficiente și reduse, reieșind din deficiențele constatate în domeniului întreținerii și exploatării lacurilor de acumulare/iazurilor (lipsa regulamentelor tip de exploatare și a autorizației de mediu pentru folosirea specială a apei).

Prin urmare, atitudinea iresponsabilă din partea persoanelor care dețin bazinele acvatice și neîndeplinirea pe deplin a măsurilor de mobilizare, monitorizare a acestora de către AAM, IPM, APL au determinat neconformitatea exploatării lacurilor de acumulare/iazurilor, din lipsa actelor permisive care ar fi asigurat durabilitatea folosirii resurselor de apă.

# V. CONCLUZIE GENERALĂ

Preocuparea primordială pentru utilizarea rațională a resurselor naturale evidențiază folosirea utilă a apelor de suprafață, vigilente pentru modul de întreținere și exploatare tehnică a lacurilor de acumulare/iazurilor, cu asigurarea integrității bunurilor statului, în beneficiul cetățenilor RM. Gestionarea corpurilor de apă de suprafață implică o gamă largă de activități îndeplinite de către MM, AAM, IPM, AM, APP și APL.

Reieșind din importanța vitală a domeniului, s-au atestat contradicții cu referire la corelarea datelor reale în aspectul numărului diferit de lacuri de acumulare/iazuri, suprafața terenului, construcțiilor hidrotehnice, generând informații divergente în acest sens. Monitorizarea stării și a folosinței resurselor de apă rămâne a fi parțial realizată de către MM, din cauza bazei incomplete de date aferente SIA „Cadastrul de stat al apelor”, administrat de către AAM, lipsind regulamentul de funcționare, colectare și înregistrare a datelor în acesta.

De asemenea, s-au relevat deficiențe atât la derularea procesului de înregistrare și arendă a bazinelor acvatice, cât și la întreținerea, exploatarea lacurilor de acumulare/iazurilor. Astfel, din cauza nerealizării măsurilor de către APC și APL, pe parcursul mai multor ani, persistă neînregistrarea în Registrul bunurilor imobile a terenurilor fondului apelor, nefiind notat și domeniul de apartenență. Modificarea neconformă a modului de folosință a terenurilor, prin Decizii ale APL, creează condiții pentru posibila înstrăinare necontrolată a bunului din proprietatea publică a statului, fapt care poate genera litigii și riscuri de înstrăinare ilegală.

O bună parte din lacurile de acumulare/iazuri (241 din 278 evaluate de către audit) nu sunt reflectate în evidența contabilă de către APL și APP, ceea ce prezumă iregularitatea evidenței, cu aflarea acestora în gestiune. S-a atestat neînregistrarea contractelor de arendă, încheiate de către ÎS și APL, în Registrul bunurilor imobile, neconformitatea ținerii Registrului contractelor de arendă, din cauza procedurilor interne insuficiente care ar responsabiliza părțile implicate. Din cauza iresponsabilității persoanelor din cadrul APL, a fost admisă arenda lacurilor de acumulare/iazurilor fără a organiza licitația bunului arendat, precum și depășirea termenului contractat, ceea ce conturează arendarea neconformă a bazinelor acvatice. Deși arenda bazinelor acvatice presupune venituri pentru ÎS și APL, s-au constatat datorii formate din cauza neachitării la timp a plății pentru arendă de către arendași.

De către ÎS a fost produsă locațiunea iregulamentară a construcțiilor hidrotehnice, aferente lacului Costești-Stînca, prin acceptul nefondat din partea APP. De asemenea, din cauza inexistenței normelor metodologice privitor la arenda bazinelor acvatice, deținătorii/arendașii construcțiilor hidrotehnice utilizează terenul fondului apelor în scopuri economice fără ca acesta să fie arendat, pentru care ar putea fi colectate venituri de către ÎS și APL, în sumă de circa 4,1 mil.lei, mijloace financiare cu destinație prioritară pentru întreținerea și păstrarea în stare bună a lacurilor de acumulare/iazurilor.

Nu sunt exploatate conform lacurile de acumulare/iazurile, din lipsa autorizațiilor de mediu pentru folosirea specială a apei, precum și a regulamentelor de exploatare a bazinelor acvatice, care ar dispune expres normele tehnice ale lacurilor de acumulare/iazurilor. Neasigurarea întreținerii și exploatării conforme a bazinelor acvatice, din cauza măsurilor insuficiente întreprinse de către persoanele responsabile din cadrul MM, AAM, IPM, ÎS și APL, precum și carențele actelor normative fac imposibilă identificarea stării tehnice a acestora. Nestabilirea indicatorilor/caracteristicilor tehnice indică probabilitatea pericolului de inundații, prin care sunt puse în pericol nu barajul sau zona de protecție, inclusiv fâșia riverană, ci viața localnicilor, bunurile, legăturile de transport sau fluxurile mediului înconjurător.

Pentru îmbunătățirea situației atestate, este imperativă revizuirea mecanismului actual de coordonare a activităților, pentru a asigura integritatea proprietății statului și utilizarea acesteia în beneficiul locuitorilor UAT. Auditul public extern înaintează recomandări, cu accent pe soluții de remediere a situațiilor existente, enunțate în prezentul Raport de audit.

Echipa de audit a adus la cunoștința instituțiilor auditate toate constatările, concluziile și recomandările de audit, au fost fixate sugestiile de precizare din partea acestora, doar în baza probelor prezentate.

# VI. RECOMANDĂRI

***Conducerii Ministerului Mediului:***

1. să asigure transmiterea SIA „Cadastrul de stat al apelor” de la balanța instituției/fiduciar către AAM, deținător și administrator al sistemului (pct.4.1.2.);
2. să revizuiască instrumentele/măsurile disponibile din domeniul apelor/resurselor naturale, care ar reglementa gestionarea exhaustivă a terenului fondului apelor, înscris în categoria fondului silvic (pct.4.3.1.);
3. să elaboreze și să aprobe un plan de acțiuni, prin care să fie stabilite măsurile și termenul de realizare a acestora, în vederea asigurării remedierii lacunelor existente privind derularea procedurii de colectare și înregistrare în SIA „Cadastrul de stat al apelor”, prin responsabilizarea instituțiilor din subordine și a altor părți implicate, inclusiv cu indicarea în fișa postului a sarcinilor suplimentare în acest sens (pct.4.1.2.);

***Conducerii Ministerului Mediului și Agenției „Apele Moldovei”:***

1. să elaboreze și să aprobe Regulamentul cu privire la utilizarea/valorificarea mijloacelor/subvențiilor bugetare destinate întreținerii lacurilor de acumulare/iazurilor, transferate către ÎS, care ar asigura monitorizarea și transparența cheltuielilor efectuate (pct. 4.3.1.);

***Conducerii Agenției „Apele Moldovei”:***

1. să supravegheze și să elaboreze reglementări care ar asigura înregistrarea integrală a datelor în SIA „Cadastrul de stat al apelor” și funcționarea acestuia, cu asigurarea interconectării informației din registre, pentru a oferi posibilitatea utilizării acestora conform destinației (pct.4.1.2.);

***Primarului (potrivit Listei din Anexa nr.12 la prezentul Raport de audit):***

1. să asigure inventarierea anuală a lacurilor de acumulare/iazurilor amplasate în limitele teritoriului administrat, cu înregistrarea ulterioară în evidența contabilă a acestora (pct.4.1.1.);
2. să actualizeze și să aprobe printr-un act intern, formatul „Registrului contractelor de arendă” conform prevederilor în vigoare, cu stabilirea unei persoane responsabile de ținere a acestuia (pct.4.2.1.);

***Conducerii Agenției Proprietății Publice:***

1. să includă în Program și să realizeze delimitarea terenului fondului apelor amplasat în com. Găvănoasa, r-nul Cahul, cu prezentarea materialelor privind delimitarea, pentru înregistrarea cadastrală a acestuia (pct.4.1.3).

# VII. SEMNĂTURILE ECHIPEI DE AUDIT

|  |  |
| --- | --- |
| **Responsabil de întocmirea Raportului de audit:**  *Șef al echipei de audit* | **Oboroceanu Aliona** |
| ***Membrii echipei de audit:*** |  |
|  |  |
| *Auditor public principal* | **Tonu Lidia** |
| *Auditor public superior* | **Budeci Valentin** |
| *Auditor public* | **Verega Victor** |
| **Responsabil de monitorizarea**  **și asigurarea calității misiunii de audit:**  *Șef al Direcției generale de audit III* | **Purici Svetlana** |

# VIII. ANEXE

## Anexa nr. 1

**Procesul de delimitare și înregistrare a terenului fondului apelor**

**proprietate publică a statului din domeniul public**



**Sursă:** *Informație sintetizată de către audit în baza datelor prezentate de APP.*

## Anexa nr. 2

**Procesul de dare în arendă de către APP a terenului fondului apelor proprietate publică a statului din domeniul public**

**Sursă:** *Informație sintetizată de către audit în baza datelor prezentate de APP.*

## Anexa nr. 3

**Procesul de dare în arendă de către APL a terenului fondului apelor proprietate publică a statului din domeniul public**



**Sursă:** *Informație sintetizată de către audit în baza datelor prezentate de APL.*

## Anexa nr. 4

**Procesul de eliberare a autorizației de mediu pentru folosința specială a apei**



**Sursă:** *Informație sintetizată de către audit în baza datelor prezentate de AM.*

## Anexa nr. 5

**Procesul privind realizarea procedurii de control de către IPM**



**Sursă:** *Informație sintetizată de către audit în baza datelor prezentate de IPM.*

## Anexa nr. 6

**Sfera și abordarea auditului**

Componentele semnificative de audit s-au stabilit prin utilizarea materialității calitative[[110]](#footnote-110), fiind testate riscurile de neconformitate identificate în rezultatul aplicării raționamentului profesional, din numărul impunător de lacuri de acumulare/iazuri, stabilite pentru fiecare raion (32) al RM, ghidat de importanța domeniului de administrare și gestionare a proprietății statului din domeniul public și de așteptările/interesul publicului față de acesta.

*Aria de aplicare*. Ținând cont de existența riscurilor potențiale, reieșind din setul de tranzacții efectuate în procesul de administrare și gestionare a corpurilor de apă de suprafață, care reprezintă, la nivel de APC și APL, potrivit datelor IPM, 4275 de lacuri de acumulare/iazuri, auditul a evaluat 278 de bazine acvatice, dintre care 181 aflate în gestiunea APL, și 97 - în gestiunea ÎS. La nivel de APC, a fost asigurată auditarea a 100% din obiectivele acvatice gestionate, iar la nivel de APL, eșantionul s-a identificat în funcție de zona de amplasare, acoperind părțile de nord, de sud și centru ale RM.

Misiunea de audit a testat procesele de înregistrare, de arendă a terenului fondului apelor, precum și de întreținere, de exploatare a bazinelor acvatice cu fâșiile riverane și construcțiile hidrotehnice aferente acestora, realizate de MM, AAM, APP, AM, IPM, APL și unii arendași, prin obținerea probelor de audit suficiente și adecvate în vederea justificării concluziei generale de audit.

**Criteriile și aria de audit**

|  |  |  |  |
| --- | --- | --- | --- |
| Subiectele auditate | Sursele de criterii de audit | Criteriul | Aria auditată |
| Asigurarea înregistrării și evidenței corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora conform normelor regulamentare | | | |
| Înregistrarea terenului fondului apelor | * Art.61 din Codul funciar * Legea cadastrului bunurilor imobile nr. 1543 din 25.02.1998 | Terenurile fondului apelor sunt înregistrate în Registrul bunurilor imobile al Oficiului cadastral teritorial | 28 de primării  AAM  APP |
| Înregistrarea ca bun indivizibil | * Art.4 alin. (7) din Legea apelor nr. 272 din 23.12.2011 | Lacul de acumulare, iazul și heleşteul se consideră corpuri de apă indivizibile, constituite din următoarele bunuri: terenul pe care este situat corpul de apă, fâșia riverană de protecție a apelor și construcțiile hidrotehnice | 28 de primării  AAM  APP |
| Inregistrarea domeniului | * Art. 11 alin. (1) din Legea nr. 121 din 04.05.2007 privind administrarea și deetatizarea proprietății publice | Formarea bunului, prin indicarea domeniului proprietății publice | 28 de primării  AAM  APP |
| Corectitudinea organizării și desfășurării procedurii de dare în arendă a corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora, în raport cu actele normative în vigoare | | | |
| Inregistrarea contractelor de arendă | * Art. 1293 alin. (1) din Codul civil nr. 1107 din 06.06.2002 | Arenda terenurilor agricole, încheiată pe un termen mai mare de 5 ani, trebuie notată în Registrul bunurilor imobile. | 28 de primării  AAM  APP  ÎS |
| Inregistrarea contractelor de arendă | * Art. 1293 alin. (4) din Codul civil nr. 1107 din 06.06.2002 | Arenda terenurilor agricole, încheiată un termen de până la 5 ani inclusiv, se înregistrează la Primăria localității. | 28 de primării |
| Stabilirea termenului arendei | * Art. 1291 alin. (1) din Codul civil nr. 1107 din 06.06.2002 | Termenul arendei se stabilește de către pârțile contractante, dar nu poate fi mai mic de 1 an și mai mare de 30 de ani, acesta la semnarea a 2 contracte de arendă | 28 de primării  AAM,  APP, ÎS |
| Darea în arendă prin licitație | * Art. 1308 din Codul civil nr. 1107 din 06.06.2002 | Arendarea terenurilor agricole proprietate a statului sau a UAT se realizează prin licitație publică, cu calcularea plății anuale pentru arendă de cel puțin 2% din prețul normativ al terenului dat în arendă | 28 de primării  AAM  APP  ÎS |
| Conformitatea întreținerii și exploatării corpurilor de apă de suprafață, prin asigurarea utilizării acestora potrivit actelor permisive din domeniul apelor | | | |
| Întreținerea lacurilor | * Art. 50 din Legea apelor nr. 272 din 23.12.2011 | AAM și APL asigură întreținerea corpurilor de apă de suprafață, a zonelor și fâșiilor de protecție, precum și a construcțiilor hidrotehnice, ca un serviciu public obligatoriu, inclusiv consolidarea malurilor albiilor corpurilor de apă, inventarierea anuală și evaluarea stării construcțiilor hidrotehnice, înlăturarea vegetației excesive din albia minoră etc. | 28 de primării  AAM  APP  ÎS |
| Exploatarea lacurilor | * Hotărârea Guvernului nr. 977 din 16.08.2016 cu privire la aprobarea Regulamentului-tip de exploatare a lacurilor de acumulare/iazurilor | Exploatarea lacurilor de acumulare/iazurilor urmează a fi efectuată de către deținătorii de bazine acvatice, în baza regulamentelor proprii, întocmite conform Regulamentului-tip aprobat. | 28 de primării  AAM  APP  ÎS  IPM |
| Eliberarea autorizației de mediu pentru folosirea specială a apei | * Art. 23 alin. (1) din Legea apelor nr. 272 din 23.12.2011 | Folosința specială a apei se realizează numai în bază de autorizație de mediu pentru folosința specială a apei. | 28 de primării  AAM  APP  ÎS  IPM  AM |

## Anexa nr. 7

**Cadrul legislativ/normativ privind domeniul auditat**

* Legea nr.1308 din 25.07.1997 privind prețul normativ și modul de vânzare-cumpărare a pământului (cu modificările și completările ulterioare).
* Legea cadastrului bunurilor imobile nr.1543 din 25.02.1998 (cu modificările și completările ulterioare).
* Legea privind administrarea și deetatizarea proprietății publice nr.121-XVI din 04.05.2007 (cu modificările și completările ulterioare).
* Legea pentru modificarea unor acte legislative nr.173 din 26.07.2018 .
* Regulamentul cu privire la organizarea și funcționarea Agenției Proprietății Publice, aprobat prin Hotărârea Guvernului nr.902 din 06.11.2017 (cu modificările și completările ulterioare).
* Regulamentul cu privire la valorificarea terenurilor proprietate publică a statului, aprobat prin Hotărârea Guvernului nr.91 din 11.02.2019.
* Hotărârea Guvernului nr.383 din 12.05.2010 pentru aprobarea Regulamentului privind organizarea și funcționarea Agenției Relații Funciare și Cadastru, structurii și efectivului-limită ale aparatului central al acesteia.
* Instrucțiunea cu privire la înregistrarea bunurilor imobile și a drepturilor asupra lor, aprobată prin Ordinul Agenției Relații Funciare și Cadastru nr.112 din 22.06.2005 (cu modificările și completările ulterioare).
* Instrucțiunea cu privire la modul de executare a lucrărilor cadastrale la nivel de teren, aprobată prin Ordinul Agenției Relații Funciare și Cadastru nr.70 din 04.08.2017 (cu modificările și completările ulterioare).
* Legea apelor nr. 272 din 23.12.2011.
* Hotărârea Guvernului nr. 882 din 22.10.2014 pentru aprobarea Regulamentului privind organizarea și funcționarea Agenției „Apele Moldovei”, structurii și efectivului-limită ale acesteia.
* Legea nr. 149-XVI din 08.06.2006 privind fondul piscicol, pescuitul și piscicultura.
* Hotărârea Guvernului nr. 410 din 25.05.2010 cu privire la transmiterea unor obiective acvatice și a unei întreprinderi de stat din gestiunea Agenției ,,Moldsilva”.
* Hotărârea Guvernului nr.483 din 29.03.2008 pentru aprobarea Regulamentului cu privire la modul de dare în locațiune a activelor neutilizate.

## Anexa nr. 8

**Terenurile fondului apelor neînregistrate în Registrul bunurilor imobile**

**și nereflectate în evidența contabilă**

|  |  |  |  |  |
| --- | --- | --- | --- | --- |
| Nr.d/o | Denumirea instituției administrative | Lacuri de acumulare/iazuri aflate în gestiune (numărul) | Lacuri de acumulare/iazuri neînregistrate și nereflectate în contabilitate | |
| **numărul** | **ha** |
| 1. | Autoritățile publice centrale | 97 | 5 | 308.75 |
| 2. | Primăria satului Hîrtop, raionul Cimișlia | 7 | 4 | 31.43 |
| 3. | Primăria orașului Ocnița | 5 | 1 |  |
| 4. | Primăria orașului Nisporeni | 7 | 1 |  |
| 5. | Primăria comunei Pîrlița, raionul Ungheni | 12 | 1 | 12 |
| 6. | Primăria satului Tețcani, raionul Briceni | 5 | 1 | 29 |
| 7. | Primăria orașului Basarabeasca | 1 | 1 | 3.98 |
| 8. | Primăria comunei Danu, raionul Glodeni | 55 | 3 | 55.83 |
| Total | | **189** | **17** | **440.99** |

**Sursă:** *Date sistematizate de către audit în baza informației prezentate de APL și APP.*

## Anexa nr. 9

**Terenurile fondului apelor nereflectate în evidența contabilă,**

**dar înregistrate în Registrul bunurilor imobile**

|  |  |  |  |  |
| --- | --- | --- | --- | --- |
| Nr.d/o | Denumirea instituției administrative | Lacuri de acumulare/iazuri aflate în gestiune (numărul) | Lacuri de acumulare/iazuri nereflectate în evidența contabilă | |
| **(numărul)** | **ha** |
| 1. | APC | 97 | 97 | 9723.55 |
| 2. | Primăria satului Gura Bîcului, raionul Anenii Noi | 2 | 2 | 895 |
| 3. | Primăria satului Săseni, raionul Călărași | 4 | 4 | 69.67 |
| 4. | Primăria satului Hîrtop, raionul Cimișlia | 7 | 7 | 16.37 |
| 5. | Primăria satului Onițcani, raionul Criuleni | 1 | 1 | 1.97 |
| 6. | Primăria orașului Hîncești | 5 | 4 | 48.12 |
| 7. | Primăria satului Țipala, raionul Ialoveni | 2 | 2 | 12 |
| 8. | Primăria satului Codreanca, raionul Strășeni | 6 | 6 | 40.85 |
| 9. | Primăria satului Manta, raionul Cahul | 2 | 2 | 1942.99 |
| 10. | Primăria satului Filipeni, raionul Leova | 4 | 4 | 55.1 |
| 11. | Primăria satului Pelinia, raionul Drochia | 9 | 4 | 7.47 |
| 12. | Primăria satului Cunicea, raionul Fălești | 4 | 4 | 55.2 |
| 13. | Primăria orașului Sângerei | 7 | 7 | 66.14 |
| 14. | Primăria orașului Ocnița | 5 | 5 | 21.23 |
| 15. | Primăria satului Dobrușa, raionul Șoldănești | 1 | 0 | - |
| 16. | Primăria orașului Nisporeni | 7 | 2 | - |
| 17. | Primăria satului Cinișeuți, raionul Rezina | 3 | 3 | 28.65 |
| 18. | Primăria satului Carahasani, raionul Ștefan Vodă | 4 | 0 | - |
| 19. | Primăria satului Pîrlița, raionul Făleşti | 7 | 7 | 41.37 |
| 20. | Primăria comunei Gălăşeni, raionul Rîşcani | 1 | 1 | 1.35 |
| 21. | Primăria satului Zastînca, raionul Soroca | 10 | 10 | 32.51 |
| 22. | Primăria comunei Pîrlița, raionul Ungheni | 13 | 13 | 74.31 |
| 23. | mun. Orhei | 1 | 1 | 38.63 |
| 24. | Primăria satului Verejeni, raionul Telenești | 1 | 1 | 206.07 |
| 25. | or. Basarabeasca | 1 | 1 | 3.98 |
| 26. | Primăria satului Sadîc, raionul Cantemir | 1 | 1 | 25.23 |
| 27. | Primăria satului Musaitu, raionul Taraclia | 2 | 2 | 33.64 |
| Total | | **207** | **191** | **13441.40** |

**Sursă:** *Date sistematizate de către audit în baza informației prezentate de APL și APP.*

## Anexa nr. 10

**Lista construcțiilor hidrotehnice înregistrate separat aflate în gestiunea APL**



**Sursă:** *Informație sintetizată de către audit în baza datelor din Registrul bunurilor imobile.*

## Anexa nr. 11

**Recomandările înaintate de Curtea de Conturi**

**conducătorilor autorităților implicate în gestiunea corpurilor de apă de suprafață, zonelor de protecție, terenului fondului apelor și construcțiilor hidrotehnice aferente acestora**

| **Nr. recomandării** | **Recomandări** | **Termenul de realizare** | **Notă** |
| --- | --- | --- | --- |
| ***Ministerului Mediului*** | | | |
|  | să asigure transmiterea SIA „Cadastrul de stat al apelor” de la balanța instituției/fiduciar către AAM, deținător și administrator al sistemului (pct.4.1.2.); | 12 luni | acceptată |
|  | să revizuiască instrumentele/măsurile disponibile din domeniul apelor/resurselor naturale, care ar reglementa gestionarea exhaustivă a terenului fondului apelor, înscris în categoria fondului silvic (pct.4.3.1.); | 12 luni | acceptată |
|  | să elaboreze și să aprobe un plan de acțiuni, prin care să fie stabilite măsurile și termenul de realizare a acestora, în vederea asigurării remedierii lacunelor existente privind derularea procedurii de colectare și înregistrare în SIA „Cadastrul de stat al apelor”, prin responsabilizarea instituțiilor din subordine și altor părți implicate, inclusiv cu indicarea în fișa postului a sarcinilor suplimentare în acest sens (pct.4.1.2.); | 12 luni | acceptată |
|  | aducerea în concordanță a prevederilor Legii apelor nr. 272 din 23.12.2011 și Legii nr. 160 din 22.07.2011 privind reglementarea prin autorizare a activității de întreprinzător, în vederea înlăturării în acestea a contradicțiilor privind eliberarea autorizației de mediu pentru folosința specială a apei (pct. 4.3.2.); | 12 luni | acceptată |
| ***Ministerului Mediului și Agenției „ Apele Moldovei”*** | | | |
|  | să elaboreze și să aprobe Regulamentul cu privire la utilizarea/valorificarea mijloacelor/subvențiilor bugetare destinate întreținerii lacurilor de acumulare/iazurilor, transferate către ÎS, care ar asigura monitorizarea și transparența cheltuielilor efectuate (pct. 4.3.1.); | 12 luni | acceptată |
| ***Agenției „Apele Moldovei”*** | | | |
|  | să supravegheze și să elaboreze reglementări care ar asigura înregistrarea integrală a datelor în SIA „Cadastrul de stat al apelor” și funcționarea acestuia, cu asigurarea interconectării informației din registre, pentru a oferi posibilitatea utilizării acestora potrivit destinației (pct.4.1.2.); | 12 luni | acceptată |
| ***Primarului (potrivit listei din Anexa nr.12 la prezentul Raport de audit)*** | | | |
|  | să asigure supunerea inventarierii anuale a lacurilor de acumulare/iazurilor amplasate în limitele teritoriului administrat, cu înregistrarea ulterioară în evidența contabilă a acestora (pct.4.1.1.); | 12 luni | acceptată |
|  | să actualizeze și să aprobe printr-un act intern, formatul „Registrului contractelor de arendă” conform prevederilor în vigoare, cu stabilirea unei persoane responsabile de ținere a acestuia (pct.4.2.1.); | 12 luni | acceptată |
| ***Agenției Proprietății Publice*** | | | |
|  | să includă în Program și să realizeze delimitarea terenului fondului apelor amplasat în com. Găvănoasa, r-nul Cahul, cu prezentarea materialelor privind delimitarea, pentru înregistrarea cadastrală a acestuia (pct.4.1.3). | 12 luni | acceptată |
| ***Ministerului Economiei și Infrastructurii, în comun cu Agenția Proprietății Publice*** | | | |
|  | să opereze modificări în Legea nr. 1308 din 25.07.1997 privind preţul normativ şi modul de vînzare-cumpărare a pământului, privitor la stabilirea prețului normativ pentru terenurile fondului apelor; | 12 luni | acceptată  mențiunea APP, corelărea acesteia cu domeniul de  reglementare stabilit în art. 1 lit. e) al Legii nr. 1308/2007. |
| ***Ministerului Mediului, Ministerului Agriculturii și Industriei Alimentare, Agenției Proprietății Publice și Agenției „Apele Moldovei”*** | | | |
|  | să elaboreze și să înainteze, spre aprobare, metodologia de dare în arendă a lacurilor de acumulare/iazurilor ca un bun indivizibil, aplicabilă la nivel de administrație publică centrală și administrație publică locală, cu respectarea cerințelor Legii apelor; | 12 luni | acceptată |
| ***Ministerului Finanțelor*** | | | |
|  | pe măsura implementării recomandării 11 din anexă, în caz de necesitate, să completeze Normele metodologice privind evidența contabilă și raportarea financiară în sistemul bugetar, aprobate prin Ordinul ministrului finanțelor nr.216 din 28.12.2015, cu reguli privind modul de înregistrare și ținere a evidenței contabile a lacurilor de acumulare/iazurilor ca un bun indivizibil | 12 luni | acceptată |

## Anexa nr. 12

**Lista primăriilor cărora le-au fost înaintate recomandările nr. 6 și nr.7 din prezentul Raport de audit**

1. s. Pelinia, Drochia;
2. s. Cunicea, Florești;
3. or. Sângerei;
4. or. Ocnița;
5. com. Dobrușa, Șoldănești;
6. or. Nisporeni;
7. s. Cinișeuți, Rezina;
8. s. Carahasani, Ștefan Vodă;
9. s. Pîrlița, Făleşti;
10. com. Danu, Glodeni;
11. com. Gălăşeni, Rîşcani;
12. s. Zastînca, Soroca;
13. com. Pîrlița, Ungheni;
14. s. Tețcani, Briceni;
15. mun. Orhei;
16. or. Basarabeasca;
17. s. Sadîc, Cantemir;
18. s. Musaitu, Taraclia;
19. mun. Cahul;
20. mun. Hîncești;
21. s. Codreanca, Strășeni;
22. s. Filipeni, Leova;
23. s. Gura Bîcului, Anenii Noi;
24. s. Hîrtop, Cimișlia;
25. s. Manta, Cahul;
26. s. Onițcani, Criuleni;
27. s. Săseni, Călărași;
28. s. Țipala, Ialoveni;

1. Legea privind organizarea și funcționarea Curții de Conturi a Republicii Moldova nr.260 din 07.12.2017. [↑](#footnote-ref-1)
2. Hotărârea Curții de Conturi nr.62 din 10.12.2020 „Privind aprobarea Programului activității de audit a Curții de Conturi pe anul 2021”. [↑](#footnote-ref-2)
3. Hotărârea Guvernului nr.52 din 29.04.2021 cu privire la aprobarea Cadastrului funciar conform situației la 1 ianuarie 2021 [↑](#footnote-ref-3)
4. Legea privind administrarea și deetatizarea proprietății publice nr.121-XVI din 04.05.2007; Legea privind prețul normativ și modul de vânzare-cumpărare a pământului nr. 1308 din 25.07.1997; Codul funciar nr.828 din 25.12.1991; Codul civil nr. 1107 din 06.06.2002. [↑](#footnote-ref-4)
5. Hotărârea Guvernului nr.91 din 11.02.2019 pentru aprobarea Regulamentului cu privire la valorificarea terenurilor proprietate publică a statului. [↑](#footnote-ref-5)
6. Hotărârea Guvernului nr. 977 din 16.08.2016 cu privire la aprobarea Regulamentului-tip de exploatare a lacurilor de acumulare/iazurilor. [↑](#footnote-ref-6)
7. Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei. [↑](#footnote-ref-7)
8. Legea apelor nr. 272 din 23.12.2011. [↑](#footnote-ref-8)
9. Art.4 alin. (7) din Legea apelor nr. 272 din 23.12.2011. [↑](#footnote-ref-9)
10. Legea apelor nr. 272 din 23.12.2011. [↑](#footnote-ref-10)
11. Hotărârea Guvernului nr. 882 din 22.10.2014 pentru aprobarea Regulamentului privind organizarea și funcționarea Agenției „Apele Moldovei”, structurii și efectivului-limită ale acesteia. [↑](#footnote-ref-11)
12. Hotărârea Guvernului nr,902 din 06.11.2017 cu privire la organizarea și funcționarea Agenției Proprietății Publice. [↑](#footnote-ref-12)
13. 1) administrarea terenurilor și bunurilor proprietate publică a statului; 2) delimitarea, consolidarea și evidența proprietății publice; 3) monitorizarea eficienței și a modului de utilizare a proprietății publice; 4) realizarea parteneriatelor public-private și a concesiunilor; 5) administrarea corporativă a întreprinderilor de stat și a societăților comerciale cu capital public; 6) deetatizarea bunurilor proprietate publică a statului și monitorizarea postprivatizare; 7) asigurarea drepturilor și intereselor patrimoniale ale statului. [↑](#footnote-ref-13)
14. De domeniul public al statului țin: corpurile de apă de suprafață, situate pe teritoriul a 2 sau mai multe raioane ori pe teritoriul unui singur raion, terenurile fondului apelor proprietate publică a statului, construcțiile hidrotehnice proprietate publică a statului. [↑](#footnote-ref-14)
15. Hotărârea Guvernului nr. 806 din 01.08.2018 cu privire la modificarea unor hotărâri ale Guvernului. [↑](#footnote-ref-15)
16. Art.13 din Legea privind administrarea și deetatizarea proprietății publice nr.121-XVI din 04 mai 2007. [↑](#footnote-ref-16)
17. Codui funciar nr. 828-XII din 25.12.1991. [↑](#footnote-ref-17)
18. Hotărârea Guvernului nr. 548 din 13.06.2018 cu privire la organizarea și funcționarea Inspectoratului pentru Protecția Mediului. [↑](#footnote-ref-18)
19. 1) realizarea politicii de mediu; 2) protecția aerului atmosferic; 3) protecția resurselor acvatice; 4) protecția florei, faunei și ariilor naturale protejate; 5) protecția solului și subsolului; 6) gestionarea deșeurilor și a substanțelor chimice; 7) utilizarea rațională a resurselor naturale; 8) activități planificate. [↑](#footnote-ref-19)
20. Hotărârea Guvernului nr. 549 din 13.06.2018 cu privire la constituirea, organizarea și funcționarea Agenției de Mediu. [↑](#footnote-ref-20)
21. Hotărârea Guvernului nr. 63 din 11.02.2019 pentru aprobarea Regulamentului privind modul de delimitare a bunurilor imobile proprietate publică. [↑](#footnote-ref-21)
22. Anexa nr.2 din Hotărârea Guvernului nr. 51 din 16.01.2007 cu privire la unele măsuri de ameliorare a activității ramurii piscicole și de reglementare a modului de utilizare a iazurilor. [↑](#footnote-ref-22)
23. Legea nr. 1532-XII din 22.06.1993 Codul apelor (abrogată la 26.10.2013). [↑](#footnote-ref-23)
24. Hotărârea Guvernului nr.410 din 25.05.2010 cu privire la transmiterea unor obiective acvatice și a unei întreprinderi de stat din gestiunea Agenției ,,Moldsilva”. [↑](#footnote-ref-24)
25. Hotărârea Guvernului nr.91 din 11.02.2019 pentru aprobarea Regulamentului cu privire la valorificarea terenurilor proprietate publică a statului. [↑](#footnote-ref-25)
26. Legea cu privire la arenda în agricultură nr. 198-XV din 15.05.2003. [↑](#footnote-ref-26)
27. Hotărârea Guvernului nr.483 din 29.03.2008 pentru aprobarea Regulamentului cu privire la modul de dare în locațiune a activelor neutilizate. [↑](#footnote-ref-27)
28. Hotărârea Guvernului nr. 445 din 01.07.2020 cu privire la modificarea și abrogarea unor hotărâri ale Guvernului. [↑](#footnote-ref-28)
29. Hotărârea Guvernului nr.91 din 11.02.2019 pentru aprobarea Regulamentului cu privire la valorificarea terenurilor proprietate publică a statului. [↑](#footnote-ref-29)
30. Art.28 alin.(7) din Legea privind fondul piscicol, pescuitul și piscicultura nr. 149-XVI din 08.06.2006. [↑](#footnote-ref-30)
31. Art. 50 din Legea apelor nr. 272 din 23.12.2011. [↑](#footnote-ref-31)
32. Hotărârea Guvernului nr. 977 din 16.08.2016 cu privire la aprobarea Regulamentului-tip de exploatare a lacurilor de acumulare/iazurilor. [↑](#footnote-ref-32)
33. Legea privind organizarea și funcționarea Curții de Conturi a Republicii Moldova nr.260 din 07.12.2017. [↑](#footnote-ref-33)
34. Hotărârea Curții de Conturi nr.2 din 24.01.2020 „Cu privire la Cadrul Declarațiilor Profesionale INTOSAI”. [↑](#footnote-ref-34)
35. Colectarea probelor de audit la distanță a fost condiționată de restricțiile impuse în legătură cu instituirea stării de urgență în sănătate publică pe întreg teritoriul Republicii Moldova. [↑](#footnote-ref-35)
36. Art. 14 din Legea apelor nr. 272 din 23.12.2011. [↑](#footnote-ref-36)
37. Hotărârea Guvernului nr. 882 din 22.10.2014 pentru aprobarea Regulamentului privind organizarea și funcționarea Agenției „Apele Moldovei”, structurii și efectivului-limită ale acesteia. [↑](#footnote-ref-37)
38. Hotărârea Guvernului nr. 491 din 23.10.2019 cu privire la aprobarea Conceptului Sistemului informațional automatizat „Cadastrul de stat al apelor”. [↑](#footnote-ref-38)
39. VEC SRL. [↑](#footnote-ref-39)
40. Contract for consulting services small assignments lump-sum payments, Contract IFSP/CS-19/C-3/C.3/1.10., Componenta 3 din cadrul Proiectului „Consolidarea cadrului instituțional în sectorul alimentării cu apă și sanitație din Republica Moldova”. [↑](#footnote-ref-40)
41. 1) rețeaua hidrografică; 2) corpurile de apă; 3) construcțiile hidrotehnice; 4) zonele și fâșiile de protecție; 5) zonele protejate conform Directivei nr.2000/60/CE din 23 octombrie 2000 privind stabilirea unui cadru de politică comunicară în domeniul resurselor de apă; 6) captările și deversările de apă; 7) bilanțul apei; 8) managementul bazinului. [↑](#footnote-ref-41)
42. Ministerul Mediului, Agenția de Mediu, Serviciul Hidrometeorologic de Stat, Agenția Națională pentru Sănătate Publică, Agenția pentru Geologie și Resurse Minerale, Agenția „Apele Moldovei”. [↑](#footnote-ref-42)
43. Procesul-verbal al ședinței de lucru privind Sistemul informațional automatizat „Cadastrul de stat al apelor” din 09.09.2021. [↑](#footnote-ref-43)
44. Hotărârea Guvernului nr.24 din 11.01.1995 pentru aprobarea Regulamentului cu privire la conținutul documentației cadastrului funciar. [↑](#footnote-ref-44)
45. Legea privind fondul ariilor naturale protejate de stat nr. 1538-XIII din 25.02.1998. [↑](#footnote-ref-45)
46. Art.4 din Legea cadastrului bunurilor imobile nr. 1543-XIII din 25.02.1998. [↑](#footnote-ref-46)
47. Art. 9 din Legea nr.29 din 05.04.2018 privind delimitarea proprietății publice - corpurile de apă de suprafață, situate pe teritoriul a 2 sau mai multe raioane, țin de domeniul public al statului. [↑](#footnote-ref-47)
48. Lacul amplasat pe teritoriul or. Vulcănești și com. Găvănoasa, raionul Cahul. [↑](#footnote-ref-48)
49. Hotărârea Guvernului 959 din 04.08.2003 cu privire la delimitarea terenurilor proprietate publică în unele unități administrativ-teritoriale ale Republicii Moldova. [↑](#footnote-ref-49)
50. 30 de cazuri înregistrate la nivel de APC și 8 cazuri înregistrate la nivel de APL (vezi Anexa nr. 10 la prezentul Raport de audit). [↑](#footnote-ref-50)
51. СНиП 2.06.03-85 Проектирование польдерных систем, СNиП 2.06.05-84, Земляные плотины. [↑](#footnote-ref-51)
52. Art. 11 alin. (1) din Legea nr. 121 din 04.05.2007 privind administrarea și deetatizarea proprietății publice. [↑](#footnote-ref-52)
53. 5 cazuri - din gestiunea administrației publice locale: 2 lacuri din s. Pelinia, r-nul Drochia; 1 lac din orașul Ocnița; 1 lac din s.Hîrtop, Cimișlia; 3 lacuri din or.Hîncești; 1 lac din s.Țîpala, Ialoveni. [↑](#footnote-ref-53)
54. Legea apelor nr. 272 din 23.12.2011. [↑](#footnote-ref-54)
55. Art. 13 alin. (1), lit.f) din Legea nr. 121 din 04.05.2007 privind administrarea și deetatizarea proprietății publice. [↑](#footnote-ref-55)
56. Decizia nr.4/3 din 06.06.2018 a Consiliului sătesc Pelinia, raionul Drochia „Cu privire la aprobarea planului geometric al terenului proprietate privată a administrației publice locale formarea bunului imobil separat – bazin acvatic”. [↑](#footnote-ref-56)
57. Art. 11 alin. (2), lit. b) din Legea nr. 29 din 05.04.2018 privind delimitarea proprietății publice. [↑](#footnote-ref-57)
58. Teritoriul aferent obiectivului acvatic cu dimensiuni stabilite, destinat pentru protecția apelor de suprafață împotriva poluării, epuizării și înnămolirii. [↑](#footnote-ref-58)
59. Legea cadastrului bunurilor imobile nr.1543 XIII din 25.02.1998, înregistrat la 14.12.1999. [↑](#footnote-ref-59)
60. Decizia Consiliului local (mun. Orhei) din 22.06.2012. Hotărârea judecătoriei nr.2-1862/2011 din 15.12.2011. [↑](#footnote-ref-60)
61. Legea nr. 440-XIII din 27.04.1995 cu privire la zonele și fâșiile de protecție a apelor râurilor și bazinelor de apă. [↑](#footnote-ref-61)
62. Decizia Consiliului orășenesc Hîncești nr.07/01 din 25.02.2013. [↑](#footnote-ref-62)
63. Art.13, lit. f) din Legea privind administrarea și deetatizarea proprietății publice nr.121-XVI din 04.05.2007. [↑](#footnote-ref-63)
64. Art.4 din Legea apelor nr. 272 din 23.12.2011. [↑](#footnote-ref-64)
65. Primăria com.Sadîc, r-nul Cantemir, și Primăria s.Vișniovca, r-nul Cantemir; Primăria com.Danu, r-nul Glodeni, și Primăria Hîjdieni, r-nul Glodeni. [↑](#footnote-ref-65)
66. Codul funciar nr. 828-XII din 25.12.1991. [↑](#footnote-ref-66)
67. Art. 13 din Legea nr. 121-XVI din 04.05.2007 privind administrarea și deetatizarea proprietății publice. [↑](#footnote-ref-67)
68. Hotărârea Guvernului nr.959 din 04.08.2003 cu privire la delimitarea terenurilor proprietate publică în unele unități administrativ-teritoriale ale Republicii Moldova. [↑](#footnote-ref-68)
69. Reorganizată în anul 1995 din Întreprinderea de arendă a Asociației Piscicole Prut. [↑](#footnote-ref-69)
70. Calculul: 1171,32\*65\*621,05\*0,02 [↑](#footnote-ref-70)
71. Calculul: 1171,32\*65\*621,05\*0,1 [↑](#footnote-ref-71)
72. Art. 1293 alin. (1) și (4) din Codul civil nr. 1107 din 06.06.2002. [↑](#footnote-ref-72)
73. Registrul contractelor de arendă. [↑](#footnote-ref-73)
74. Primăriile- 2 cazuri - s. Pelinia, r-nul Drochia; 2 cazuri - orașul Sângerei; 1 caz - orașul Nisporeni; 1 caz - s. Carahasani, r-nul Ștefan Vodă. [↑](#footnote-ref-74)
75. 1 caz - Primăria s. Tețcani, r-nul Briceni; 4 cazuri - întreprindere silvică, și 1 caz - ÎS Direcția bazinieră de gospodărire a apelor. [↑](#footnote-ref-75)
76. Hotărârea Guvernului nr. 228 din 24.04.2019 pentru aprobarea Regulamentului privind modul de ținere a registrelor contractelor de arendă. [↑](#footnote-ref-76)
77. Art. 1291 alin. (1) din Codul civil nr. 1107 din 06.06.2002. [↑](#footnote-ref-77)
78. Contractul de folosință separată, f/n din 27.01.2010, a bazinului acvatic cu nr. cadastral 7401213208, încheiat între Primăria orașului Sângerei și Societatea Vânătorilor și Pescarilor din Moldova (pe termen nelimitat); Contractul de arendă nr. 627 din 30.04.2001 a terenului agricol fondul apelor cu nr. cadastral 6001101.360, încheiat între Primăria orașului Nisporeni și SRL Tinjelești (49 de ani). [↑](#footnote-ref-78)
79. Art. 1308 din Codul civil nr. 1107 din 06.06.2002. [↑](#footnote-ref-79)
80. Art. 1288 din Codul civil nr. 1107 din 06.06.2002. [↑](#footnote-ref-80)
81. Fisher Max SRL. [↑](#footnote-ref-81)
82. Contractul de locațiune nr. 2-A din 08.04.2020, încheiat cu SRL Fisher Max de către ÎS Direcția Nodului Hidrotehnic Costești - Stânca . [↑](#footnote-ref-82)
83. Anexa nr.9 din Legea bugetului de stat pentru anul 2020 nr.172 din 19.12.2019; Hotărârea Guvernului nr. 483 din 29.03.2008 pentru aprobarea Regulamentului cu privire la modul de dare în locațiune a activelor neutilizate. [↑](#footnote-ref-83)
84. Proces-verbal de recepție finală și dare în exploatare a obiectului „Consolidarea malului stâng al lacului de acumulare al Nodului Hidrotehnic Costești – Stînca faza I și faza II la contract cu barajul principal” din data de 10.12.2014. [↑](#footnote-ref-84)
85. Pct. 5 din Hotărârea Guvernului nr. 483 din 29.03.2008 pentru aprobarea Regulamentului cu privire la modul de dare în locațiune a activelor neutilizate. [↑](#footnote-ref-85)
86. Art. 4 din Legea apelor nr. 272 din 23.12.2011. [↑](#footnote-ref-86)
87. Art. 10 alin. (2) , lit.a) din Legea nr. 121-XVI din 04.05.2007 privind administrarea și deetatizarea proprietății publice. [↑](#footnote-ref-87)
88. Fondator fiind Ministerul Agriculturii și Industriei Alimentare. [↑](#footnote-ref-88)
89. Art. 10 alin. (4) din Legea nr. 121-XVI din 04.05.2007 privind administrarea și deetatizarea proprietății publice. [↑](#footnote-ref-89)
90. Art. 28 alin. (7) din Legea nr.149-XVI din 08.06.2006 privind fondul piscicol, pescuitul şi piscicultura. [↑](#footnote-ref-90)
91. Marin Valeriu, iazul din com. Sadîc, r-nul Cantemir, și s. Vișniovca, r-nul Cantemir; Piscicola Gura Bîcului SA. [↑](#footnote-ref-91)
92. Decizia nr.13/3 din 14.11.2002 a Consiliului local Sadîc, județul Cahul, calificată ca faptă de fals în acte publice de către Procuratura Anticorupție din 12.08.2021. [↑](#footnote-ref-92)
93. Nota informativă a primarului nr.359 din 08.11.2021. [↑](#footnote-ref-93)
94. Decizia din 22 februarie 2017 a Colegiului civil, comercial și de contencios administrativ lărgit al Curții Supreme de Justiție. [↑](#footnote-ref-94)
95. Art. 1308 din Codul civil nr. 1107 din 06.06.2002. [↑](#footnote-ref-95)
96. Hotărârea Guvernului nr.91 din 11.02.2019 pentru aprobarea Regulamentului cu privire la valorificarea terenurilor proprietate publică a statului. [↑](#footnote-ref-96)
97. Scrisoarea nr.01/03-95 din 21.09.2021 a administratorului ÎS Direcția bazinieră de gospodărire a apelor. [↑](#footnote-ref-97)
98. Calculul: 3350,2\*65\*621,05\*0,02 [↑](#footnote-ref-98)
99. Calculul: 3350,2\*65\*621,05\*0,1 [↑](#footnote-ref-99)
100. Art. 50 din Legea apelor nr. 272 din 23.12.2011. [↑](#footnote-ref-100)
101. ÎS Direcția Nodului Hidrotehnic Costeşti-Stînca și ÎS Sistemul de Gospodărire a Apelor „Nistru-Centru”. [↑](#footnote-ref-101)
102. Legea apelor nr. 272 din 23.12.2011. [↑](#footnote-ref-102)
103. Legea nr. 440-XIII din 27.04.95 cu privire la zonele și fâșiile de protecție a apelor râurilor și bazinelor de apă. [↑](#footnote-ref-103)
104. Hotărârea Guvernului nr. 977 din 16.08.2016 cu privire la aprobarea Regulamentului-tip de exploatare a lacurilor de acumulare/iazurilor. [↑](#footnote-ref-104)
105. Art. 23, alin. (1) din Legea apelor nr. 272 din 23.12.2011. [↑](#footnote-ref-105)
106. Anexa nr. 1, pct. 61 din Legea nr. 160 din 22.07.2011 privind reglementarea prin autorizare a activității de întreprinzător. [↑](#footnote-ref-106)
107. Art. 27 alin. (1) din Legea apelor nr. 272 din 23.12.2011. [↑](#footnote-ref-107)
108. Art.9 alin.(1) din Legea apelor nr.272/23.12.2011. [↑](#footnote-ref-108)
109. Art. 56 din Legea apelor nr. 272 din 23.12.2011. [↑](#footnote-ref-109)
110. Propus spre testare prin Hotărârea Curții de Conturi nr. 55 din 20.09.2019 „Cu privire la aprobarea spre testare a proiectului Ghidului privind auditul conformității”. [↑](#footnote-ref-110)